Home Politika BiH Cvijanović: SDA zabija glavu u pijesak, oni su razmaženi\n“Opozicija je odlučila da ne učestvuje u tome, a neki su objasnili da je razlog zbog toga što nisu učestvovali u donošenju tih zaključaka. Drugi su rekli da nemaju nikakav problem da se tako nešto napravi, ali drže se svoje priče. Po meni, to su neka nezrela objašnjenja, međutim važno je da je ovaj tim formiran i da smo mi ispunili svoju obavezu što se tiče Srpske”, rekla je Cvijanovićeva.\nKako prenosi Srna, Cvijanović je istaknula da pismo sa imenima i obavještenjima tog tipa upućeno je i predsjedniku FBiH Marinku Čavari, predstavnicima konstitutivnih naroda, onako kako je predviđeno skupštinskim zaključcima. Navela je da je od HDZ-a BiH dobijena saglasnost za učestvovanje u razgovorima, te je napomenula da je ova stranka mnogo puta delegirala neka pitanja koja su vezana za budućnost zemlje.\n“Što se tiče Bošnjaka i njihove politike, konkretno SDA, ja to prepoznajem kao zabijanje glave u pijesak”, rekla je ona.\nKao konkretan primjer navela je posljednji istup ministarke inostranih poslova BiH Bisere Turković koja je, bez neophodne saglasnosti Predsjedništva BiH, uputila pismo generalnom sekretaru UN Antoniju Guterešu u kojem od njega traži da omogući održavanje izložbe u sjedištu UN u Njujorku posvećene, kako je navela u pismu, “genocidu u Srebrenici”.\nCvijanovićeva je kazala da Turkovićeva može da ide u inostranstvo da pravi neku izložbu, a ne može da sjedi kod kuće da razgovara sa onima s kojima treba “urediti kuću i dvorište, da se vidi kako će to funkcionisati”.\n“Razlog za to je što su oni razmaženi dugi niz godina i što im se uvijek izlazilo u susret kada su u pitanju stranci koji su funkcionisali ovdje u BiH. Oni su izgubili želju i volju da bilo s kim razgovaraju, nego brane nešto što nije napadnuto, a u stvari ne prepoznaju šansu da rade na onom što treba da bude predmet naših razgovora”, rekla je predsjednica Republike Srpske.\nPrevious articleIzvještaj o vakcinama: Koliko doza je stiglo u BiH i kako su raspoređene?\nNext articleTurković s Kurzom u Austriji: Najavljeno milion vakcina za Zapadni Balkan


"Od vitalnog značaja je udruživanje regionalnih kompanija. Ova tri sektora imaju najveći potencijal" - Biznis Telegraf.rs\n18/06/20 | 09:45\n"Od vitalnog značaja je udruživanje regionalnih kompanija. Ova tri sektora imaju najveći potencijal"\n"Od izuzetne važnosti je rešavanje problema velikih gužvi na graničnim prelazima, i to u obostranom interesu, a posebno kamionskog transporta", saglasili su se učesnici sastanka, predsednik PKS i hrvatski ambasador u Srbiji\nPredsednik Privredne komore Srbije, Marko Čadež, održao je radni sastanak sa novim ambasadorom Hrvatske u našoj zemlji Hidajetom Biščevićem, na kome je istaknuta važnost povećanja privredne saradnje između dve zemlje, a za jesen je najavljen poslovni forum.\nBiščević je najavio potpisivanje sporazuma o saradnji u oblasti turizma između dve države, navodi se na sajtu Privredne komore Srbije. Na sastanku je ukazano i na konkretne korake neophodne da se privredna saradnja poboljša i dovede na još viši nivo.\n- Privrednu saradnju treba unaprediti i pospešiti kroz rešavanje svih otvorenih pitanja - istakao je Biščević.\nInteres obe privrede je da se udružuju regionalne kompanije koje će nastupati na svetskom tržištu, što će im povećati konkurentnost, naglasio je Čadež.\nHrvatski ambasador u Srbiji je predsedniku PKS predstavio tri prioriteta na kojima će najviše raditi u svom mandatu u Beogradu, a to su, kako se navodi na sajtu PKS, podrška Srbiji u procesu evropskih integracija, intenziviranje bilateralne saradnje između RH i RS kroz rešavanje svih otvorenih pitanja, i unapređenje i dodatno osnaživanje privredne saradnje.\nJedan od važnijih sektora za unapređenje regionalne saradnje / Foto: Tanjug/AP\nČadež je dalje ukazao i da je za privredu Srbije od izuzetne važnosti stabilnost kompanija iz "Fortenova" grupe (bivšeg Agrokora) i istakao značaj postojanja regionalnog trgovinskog lanca. Obojica su se složili da se na jesen održi Poslovni forum Srbija-Hrvatska, kao i da je potrebno održavanje 2. zasedanja Zajedničkog odbora za sprovođenje i podsticanje ekonomske saradnje te dve zemlje.\n"Od izuzetne važnosti je rešavanje problema velikih gužvi na graničnim prelazima, i to u obostranom interesu, a posebno kamionskog transporta", saglasili su se učesnici sastanka, navodi se na sajtu PKS.\nIstaknuta je i odlična saradnja dve privredne komore, a kao sektori sa najvećim potencijalom za privrednu saradnju u ovom trenutku su prepoznati sektori energetike, građevine i turizma.\nOd značaja je i infrastrukturna saradnja, posebno na revitalizaciji pruge Beograd-Zagreb, i pristup luci Rijeka, kao i obnova plovnosti Save i Dunava, čime bi se aktivirale rečne luke i povećala zaposlenost u oblastima rečnih slivova.\nPredsednik PKS je istakao i povećanu aktivnost srpskih kompanija kada je reč o investiranju u Hrvatsku, navodeći primere poput kompanija MK Grupa, Kapa star i Dental Ant.\n"Srpska privreda se sačuvala, sad treba podržati digitalizaciju malih i srednjih preduzeća"\nMontenegro erlajns čeka dozvolu: "Linija sa Beogradom nije važna samo nama"


Ekshumacija i obdukcija tela Muamera Zukorlića 6. maja - 05.05.2022, Sputnik Srbija\nEkshumacija i obdukcija tela Muamera Zukorlića 6. maja\nEkshumacija i obdukcija tela Muamera Zukorlića biće izvršena u petak, 6. maja, odlučio je sud, a potvrdio Usame Zukorlić. 05.05.2022, Sputnik Srbija\n„Obaveštavam javnost da je Viši sud u Novom Pazaru doneo odluku da se izvrši ekshumacija i obdukcija tela rahmetli akademika muftije Muamera Zukorlića u petak, 6. maja“, napisao je Zukorlić na Instagramu, prenosi B92.„Viši sud je odobrio međunarodnu ekspertizu sastavljenu od obducenata sudskih medicina iz Beograda (Srbija), Sarajeva (Bosna i Hercegovina) i Hamburga (Nemačka). Proces će nadgledati i Državno tužilaštvo Bosne i Hercegovine“, dodao je Zukorlić.„Neka nam Uzvišeni Alah olakša celi proces i da istina izađe na videlo“, zaključio je on.\nsrbija – politika, muamer zukorlić\n© Tanjug / ZORAN ZESTICMuamer Zukorlić\nEkshumacija i obdukcija tela Muamera Zukorlića biće izvršena u petak, 6. maja, odlučio je sud, a potvrdio Usame Zukorlić.\n„Obaveštavam javnost da je Viši sud u Novom Pazaru doneo odluku da se izvrši ekshumacija i obdukcija tela rahmetli akademika muftije Muamera Zukorlića u petak, 6. maja“, napisao je Zukorlić na Instagramu, prenosi B92.\n„Viši sud je odobrio međunarodnu ekspertizu sastavljenu od obducenata sudskih medicina iz Beograda (Srbija), Sarajeva (Bosna i Hercegovina) i Hamburga (Nemačka). Proces će nadgledati i Državno tužilaštvo Bosne i Hercegovine“, dodao je Zukorlić.\n„Neka nam Uzvišeni Alah olakša celi proces i da istina izađe na videlo“, zaključio je on.


RTS :: Vučić sa Pahorom: Svaki sastanak kamen u kući mira u regionu\nPolitika Vučić sa Pahorom: Svaki sastanak kamen u kući mira u regionu\nnedelja, 28. nov 2021, 14:51 -> 19:39\nPredsednik Srbije Aleksandar Vučić istakao je, nakon sastanka sa slovenačkim kolegom Borutom Pahorom u Beogradu da svaki sastanak, a tako i ovaj, može da bude kamen u kući mira koju pokušavamo da izgradimo u regionu. Pahor poručuje da je proširenje EU na Zapadni Balkan jedini odgovor na rast nacionalizma i ideje o promeni granica u regionu.\n"Ovaj susret je još jedna potvrda sadržajnog, intenzivnog dijaloga. Mislimo da imamo veoma, veoma dobre odnose sa Slovenijom. Kao primer za saradnju je, što smo naglasili u razgovoru, je činjenica da smo pre 10 godina imali trgovinsku razmenu u vrednosti od 572 miliona evra, a danas je gotovo udvostručena na 1,2 milijardu evra. Naravno ima prostora za još bolju i uspešniju saradnju i mislimo da će takva trgovinska razmena samo da raste", dodao je Vučić.\n"Govorili smo i o situaciji na KiM, našim odnosima, dijalogu u Briselu i problemima sa kojima se suočavamo trudeći se da se sačuvamo mir i stabilnost. Istakao sam značaj očuvanja mira, stabilnosti i sigurnosti za sve ljude u regionu. Svaki razgovor koji vodimo u regionu, a i ovaj, može da bude kamen u kući mira koju pokušavamo da izgradimo", naglasio je Vučić.\nUpoznao je, kaže, Pahora i sa elementima inicijative "Otvoreni Balkan" i sa dobrim posledicama koje ta inicijativa donosi za zemlje učesnice uz nadu da će i drugi razumeti da će doneti samo korist.\n"Verujem da su to odnosi međusobnog poverenja i uvažavanja. Svaki susret dodatno doprinosi razvoju naših odnosa", naglasio je on.\n"Naša saradnja i dobra komunikacija od vitalnog je interesa za sve stanovnike na KiM, u ovom slučaju za srpsko pre svega. Jedan deo sloveančkoh kontingenta učestvuje u čuvanju manastira Visoki Dečani što je od posebnog značaja za nas", zaključio je Vučić.\n"Hvala predsedniku Vučiću za ovaj razgovor i što je spomenuo slovanačke vojnike na KiM i sutra ću ih posetiti", rekao je Pahor i dodao da će se tokom posete KiM založiti kod sagovornika da se implementira sve što je dogovoreno Briselskim sporazumom.\n"Treba nastaviti pregovore kako bi se odnosi regulisali da ne bi ugrozili mir, bezbednost i saradnju u regionu", poručio je Pahor.


Čakar: Atmosfera podseća na Njukasl 2003. - Sportal\nČakar: Atmosfera podseća na Njukasl 2003.\nI.Đ./Blic online - Vest objavljena: 23:21 - 21.11.2015\nFudbaleri Partizana doputovali su u Brisel na revanš meč plejofa za Ligu šampiona sa Anderlehtom.\nBivši Partizanov "bombarder" izjavio je za zvanični sajt da je želeo da prisustvuje novom uspehu ekipe, jer veruje u pobedu.\n"Da ne verujem kako Partizan može da eliminiše Anderleht ne bih ni kretao na ovaj put. Moj nekadašnji klub ima aktivan rezultat i ukoliko budu verovali u sebe tih 90 minuta uspeh je moguć. Belgijanci jesu kvalitetniji tim, ali to nisu potvrdili igrom u Beogradu. Šta više, mi smo kod rezultata 2:1 mogli da damo još koji gol, a onda je usledila ta greška Radiše Ilića. Nema veze, sve je to fudbal, pa ko zna možda se belgijskom čuvaru mreže tako nešto dogodi sutra uveče", rekao je Čakar.\nStrelac jednog od golova sa penala protiv Njukasla smatra da će se ključna bitka odvijati na sredini terena.\n"Ko tu bude odneo prevagu biće daleko bliži grupnoj fazi Lige šampiona. Uverenja sam kako bi sutra, Ivica Iliev svojom brzinom mogao da utiče na konačan ishod meča. Priznajem da sve ovo pomalo podseća na Njukasl 2003. i nadam se kako može da se ponovi i taj rezultat", naglasio je Čakar.\nDomaći fudbal Damir Čakar FK Partizan


Mnogo toga se može pročitati i o dobrom i o lošem uticaju pametnih uređaja na kvalitet života, ali za jednu aplikaciju se svakako može reći da podiže nivo svesti građana o kvalitetu vazduha koji dišu. Osvešćenost o ovom pitanju počinje da utiče i na javno mnjenje.\nAko živite u Srbiji, izmaglica vas je možda ovog jutra podstakla da se odmah dohvatite telefona i kliknete na ikonicu koja prikazuje ljudsko lice sa maskom za zagađenje vazduha. Vi ste u tom slučaju jedan od korisnika AirVisual, aplikacije koja je na Play Store do sada preuzeta više od milion puta, a dostupna je i za iOS uređaje.\nVesti ovog jutra nisu bile dobre. Smederevo je imalo nivo suspendovanih čestica PM10 od preko 823 mikrograma po m3 i indeks kvaliteta vazduha AQI od 720, što je kvalitet vazduha u ovom gradu svrstalo u kategoriju „opasan“.\nSuspendovane čestice nastaju tokom rada motora u vozilima i industrijskim postrojenjema, sagorevanja ogreva u pećima, a nastaju i na gradilištima i deponijama. PM10 je obično smeša koja obuhvata dim, čađ, prašinu, soli, kiseline i metale.\nU i južnom srpskom gradu Nišu situacija je bila alarmantna – AQI od 427 i kategorija „opasan“, s tim što je u Nišu nivo čestica PM2.5, još sitnijih i time opasnijih od PM10 jer lakše dospevaju u pluća, iznosio 389,4 mikrograma po m3.\nUpozorenje za nivo „opasan“ je naročito vizuelno upečatljivo jer prikazuje ljudsko lice koje nosi gas masku (za razliku od nižih nivoa koji prikazuju manje zastrašujuće maske za aerozagađenje).\nNa ovom nivou se savetuje zatvaranje prozora, nošenje maske napolju, izbegavanje fizičkih aktivnosti na otvorenom prostoru i upotrebu prečišćivača vazduha u zatvorenim prostorima.\nKoliko situacija nije sjajna u Srbiji pokazuje i primer Beograda, u kome možda ne mora da se nosi gas maska, ali je nivo zagađenja česticama PM često značajno iznad nivoa u Pekingu, koji važi za jedan od najzagađenijih gradova na svetu.\nPredlozi rešenja i nekonstruktivne izjave\nKo redovno prati aplikaciju i stanje u gradovima širom regiona, zna da je situacija često slična, ako ne i gora, u Skoplju, najzagađenijem glavnom gradu u Evropi po podacima Svetske zdravstvene orgazacije (WHO) za 2018. godinu, kao i u Sarajevu, koje je po merenjima američke ambasade nekoliko dana prošle godine bilo najzagađeniji grad na svetu.\nJavno saobraćajno preduzeće u Skoplju je od Evropske banke za obnovu i razvoj (EBRD) nedavno dobilo kredit od 10 miliona evra za nabavku 35 autobusa na komprimovani prirodni gas, za koje se očekuje da smanje emisije CO2 za najmanje 15%.\nI dok je saobraćaj uz industriju svakako jedan od izvora zagađenja, u gradovima regiona u zimskim mesecima su najčešće najveći problem individualna ložišta u kojima građani sagorevaju ne samo drva i ugalj, već i plastiku i otpadne gume i ulja.\nRisto Filkoski, profesor na Mašinskom fakultetu u Skoplju pri Univerzitetu „Sv. Ćirilo i Metodije“, nedavno je za Novu Makedoniju izjavio da problem aerozagađenja u gradovima kao što su Skoplje, Tetovo i Bitolj nije nastao odjednom, već je stvaran decenijama, pa tako i ne može da se reši čarobnim štapićem, već na relativno kratak rok može samo da se ublaži.\nOn rešenje vidi u razvoju transportne infrastrukture, posebno u sektoru javnog prevoza, zaustavljanju haotične urbane ekspanzije, razvoju i širenju sistema centralnog grejanja, primeni mera za poboljšanje energetske efikasnosti zgrada, gasifikaciji, podršci alternativnim izvorima energije, sankcionisanju zagađivača i motivisanju stanovnika kroz stvaranje adekvatnih uslova da se zadrže u manjim mestima, umesto da se sele u veće gradove.\nRešenja koja se savetuju uključuju i zamenu starih i energetski neefikasnih peći i šporeta onima koji ispunjavaju eko standarde.\nOno što građani svakako ne vide kao rešenje, bar po reakcijama na društvenim mrežama, su izjave kojima se minimizira problem zagađenja, a građani skoro pa kritikuju, jer „izabrali su da žive u Nišu, ne žive na Zlatiboru“.\nNiš obara rekorde u zagađenosti vazduha.\n"Izabrali su da žive u Nišu, ne žive na Zlatiboru", kaže Snežana Gligorijević iz Instituta za javno zdravlje Niš.\n— Beskrupulozan (@MilosAJovanovic) January 21, 2019\nTagovi: aerozagađenje, aplikacija, zagađenje vazduha\nPočetna » Vesti » Životna sredina » Aplikacija koja građanima regiona pomaže da prate nivo aerozagađenja


Na "Bridžu" skovan pakleni plan, "plavci" žele Argentinca na kormilu - Sportske.net\nNa "Bridžu" skovan pakleni plan, "plavci" žele Argentinca na kormilu\nA taj Argentinac nije Dijego Simeone...\nSky otkriva - Biće promena u ofanzivi JuventusaEverton spremio 37 miliona za levog beka!PL: Spuštena zavesa, Liverpul u Ligi šampiona, Svonsi u Čempionšipu, oprostili se Venger i Kerik, "stotka" šampiona, Salah u istoriji (PREGLED)PL: Spuštena zavesa, Liverpul u Ligi šampiona, Svonsi u Čempionšipu, oprostili se Venger i Kerik, "stotka" šampiona, Salah u istoriji (PREGLED)Mančester pa svi ostali, ko je koliko inkasirao u PL?\nBivši golman Čelsija Mark Švarcer je gostujući u jednoj emisiji posvećenoj dešavanjima u Premijer ligi otkrio da zna za plan "plavaca" da će pokušati da otmu Maurisija Poketina od Sparsa.\nRoman Abramovič će navodno ponuditi Argentincu tri puta veću platu od one koje prima u Totenhemu.\nAntonio Konte u sezoni u kojoj je branio titulu prvaka Engleske nije uspeo da obezbedi plasman u Ligu šampiona i samo je pitanje vremena kada će otići sa "Stamford Bridža".\nUveliko se spekuliše ko bi mogao da ga nalsedi, mnoga imena su provlačena tim povodom kroz medije, ali Poketino do danas nije.\nArgeninac je već četiri godine u Totenhemu, napravio je veoma respektabiulan tim, poslednje tri sezone je bio u top 3 Premijer lige i uspevao da se domogne Lige šampiona, ali nije osvojio nijedan trofej.


Dva sindikata prosvete najavila štrajk za 28. januar – Nadlanu.com\nDva sindikata prosvete najavila štrajk za 28. januar\nBEOGRAD, 23. decembra 2010. (Beta) – Predstavnici Unije sindikata prosvetnih radnika Srbije i Sindikata radnika u prosveti Srbije najavili su štrajk za 28. januar zbog, "ponižajavućeg" položaja zaposlenih u prosveti i nezadovoljstva stanjem u obrazovanju.\nBEOGRAD, 23. decembra 2010. (Beta) – Predstavnici Unije sindikata prosvetnih radnika Srbije i Sindikata radnika u prosveti Srbije najavili su štrajk za 28. januar zbog, „ponižajavućeg“ položaja zaposlenih u prosveti i nezadovoljstva stanjem u obrazovanju.\nPredstavnici dva sindikata su na konferenciji za novinare u četvrtak istakli da je štrajk „izvestan“ jer su zaposleni u prosveti ogorčeni, najavljujući da će 28. januara doći do totalne obustave rada u školama.\nU štrajku će biti, kako je naveo Zdravko Kovač iz Sindikata radnika u prosveti Srbije oko 50.000 zaposlenih koji su članovi dva sindikata i blizu 1.000 škola od kojih je najveći broj u Beogradu, Nišu i Novom Sadu.\nOn je rekao da su izdvajanja iz budžeta za obrazovanje najniža, ocenjujući da je procenat od 3,3 odsto bruto društvenog proizvoda „sramotno nizak“. „Sa ovakvim izdvajanjima, do 2013. ne možemo da očekujemo bolje dane“, kazao je on.


Info dan o programu Kreativna Evropa u Vranju | Desk Kreativna Evropa Srbija Info dan o programu Kreativna Evropa u Vranju – Desk Kreativna Evropa Srbija\nInfo dan o programu Kreativna Evropa u Vranju\nDesk Kreativna Evropa Srbija u saradnji sa Narodnim muzejom Vranje i Narodnom bibliotekom „Bora Stanković“ organizuje info dan o programu Kreativna Evropa u četvrtak 28. februara u 12 časova u prostoru Narodnog muzeja Vranje.\nU cilju adekvatnog informisanja kulturne javnosti o programu i konkursnoj proceduri, odnosno kako na najlakši način obezbediti finansijsku podršku kroz u okviru programa, govoriće Dimitrije Tadić, rukovodilac Deska Kreativna Evropa Srbija.\nPrezentacija je namenjena predstavnicima ustanova i organizacija u kulturi iz gradova i opština na jugu Srbije – rukovodioci i zaposleni u muzejima, pozorištima, bibliotekama, arhivima, kulturnim centrima i drugim ustanovama kulture i organizacijama civilnog društva.\nPozivamo sve zainteresovane predstavnike ustanova i organizacija u kulturi iz Vranja i okoline da iskoriste priliku da saznaju više o smernicama konkursnih poziva koji će biti raspisivani tokom godine: prioritetima programa, uslovima za konkurisanje i specifičnim pitanjima koja se odnose na dosadašnje učešće Srbije u programu.\nDogađaj je ujedno i prilika da se razgovara o potencijalima projektnih ideja ustanova i organizacija iz Vranja i okoline za ostvarivanje evropske saradnje u okviru programa Kreativna Evropa.\n12.00 – 12.45 Predstavljanje programa Kreativna Evropa,\n12.55 – 13.30 Pitanja i diskusija\nUpitnik: Pilot program mobilnosti za umetnike i profesionalce u kulturi\tDesk na festivalu “Teatar na raskršću” u Nišu


75. derbi i "fenjer" za najvećeg rivala – Crno-bela Nostalgija\nTa četiri dana novembra 1984. godine i danas su nezaboravna za svakog navijača Partizana. Prvo je, u sredu 7. novembra, Partizan potukao londonski QPR sa 4-0 i uprkos svim očekivanjima i porazu od 2-6 u prvoj utakmici, prošao u treće kolo Kupa UEFA, a samo četiri dana kasnije, došao je red na 75. „večiti derbi“. Na krilima trijumfa nad Englezima, iako je u prvenstvu Partizan igrao prilično promenljivo uprkos poziciji u vrhu tabele, Partizan je dočekao uzdrmanog gradskog rivala. Ekipa Crvene zvezde, koja je posrtala u prvenstvu Jugoslavije, u svojim redovima je imala odlične igrače. Godinu dana ranije, komšije su dovele u svoju sredinu sve što se moglo dovesti, a štampa je pompezno pisala o njihovim pojačanjima koja kao da su dovedena „po nacionalnom ključu“ – po jedan igrač iz svake republike. Partizan je taj 75. derbi dočekao sa trenerom Nenadom Bjekovićem na klupi, dok je ekipu Zvezde vodio sada već pokojni Gojko Zec.\nOva pobeda Partizana bila je značajna iz više razloga – bio je to drugi veliki trijumf u četiri dana, zatim, pobeđen je najveći rival, a kao posebna poslastica, ovom pobedom je Partizan posle tog 12. kola u sezoni 1984/85 poslao Crvenu zvezdu (tada aktuelnog šampiona) na poslednje, 18. mesto na tabeli! Naslovna strana časopisa „Tempo“ govori sama za sebe…\nU drugom delu sezone, usledilo je, gle čuda, „čuveno“ proleće naših komšija, ali ne dovoljno lepo po njih, tako da je na kraju Partizan ipak završio kao treći na tabeli, ispred Crvene zvezde. Šampionsku titulu je osvojilo Sarajevo. Ovaj 75. derbi ostao je upamćen kao jedna od najslađih pobeda Partizana nad najvećim rivalom.\nTagovano 1984/85, C.zvezda, derbi, utakmice iz prošlosti\nЛеки 6. jula 2013. at 11:55\nЈел беше и у сезони 1980-81 смо их послали на дно на полусезони, али тад су успели да освоје титулу, и од тада кукају за то њихово пролеће.\ncbnostalgija 6. jula 2013. at 12:34\nNe, ne, nikako ih nismo tada poslali na dno tabele, "samo" smo ih pobedili 3-1 na kraju polusezone, što je bila senzacija jer su bili bolje plasirani.


Tadić: Uskoro još jedna fabrika u Kragujevcu - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Tadić: Uskoro još jedna fabrika u Kragujevcu\nTadić: Uskoro još jedna fabrika u Kragujevcu\nponedeljak, 19 mart 2012 08:15\nPredsednik Demokratske stranke (DS) Boris Tadić najavio je danas u Kragujevcu da će ovih dana biti potpisan sporazum sa jednom od najvećih svetskih korporacija u proizvodnji specijalnih čeličnih proizvoda. Tadić je ocenio da će to biti još jedan veliki praznik za Srbiju, poput otvaranja "Fijata". "Pregovaramo... sa velikim korporacijama i očekujem da ćemo već ovih dana imati nove rezultate i samo gledajte šta će se dešavati", poručio je Tadić na mitingu "Izbor za bolji život" na kragujevačkom Trgu kod krsta.\nOn je najavio da za nekoliko dana u Kragujevcu počinje proizvodnja novog Fijatovog modela automobila - "novog starog fiće".\nPrema njegovim rečima, početak je bio odložen zbog svetske krize, ali će obećanje biti ispunjeno.\n"Ovaj automobil, predstavlja ne samo snagu velike svetske kompanije nego i naših radnika", istakao je Tadić.\n"Ostali smo zemlja proizvođač automobila i nije daleko dan kada ćemo otvoriti još jednu fabriku automobila u Srbiji, za šta postoji predistorija, potrebno je ubeđivati predsednike kompanija i velikih i značajnih zemalja", poručio je on.\nTadić je rekao da će za samo nekoliko godina Srbija biti "išpartana auto putevima i završićemo taj posao koje niko pre nas nije završio".\n"Ogromna većina ljudi biće na domaku auto puteva i to će otvoriti perspektive za nove investicije, za nastavak ulaganja u poljoprivredu, posebno u mrežu kanala za navodnjavanje, kao i u... telekomunikacije i energetiku", rekao je Tadić.\nTadić je najavio i poresku reformu da bi se podstaklo preduzetništvo.\n"Potrebno je da malim privrednicima obezbedimo bolje okolnosti za registrovanje kompanija i njihovih preduzeća da podržimo porodični biznis i ohrabrimo ljude podsticajima", rekao je on.\n"Podsticajima za porodiljsko odsustvo moramo da podstaknemo naše dame, žene Srbije da im olakšamo kada donose novi život na svet", istakao je Tadić i podsetio da su to već učinili neki gradonačelnici među kojima i Beograda.


UNAPREĐENA DIJAGNOSTIKA U ZBRINJAVANJU HITNIH STANJA\nsubota, 07 jul 2012 14:10\nOdeljenje urgentne medicine dobilo je na korišćenje savremeni aparat – hematološki analizator.\nNa ovom aparatu moguće je uraditi krvnu sliku ( analiza se radi za oko 30 sekundi ) i CRP ( analiza stiže za manje od 5 minuta ). Ove analize su neophodne za adekvatan tretman hitnih stanja. Pored ovoga, Odeljenje urgentne medicine od ranije ima mogućnosti određivanja kardioloških enzima ( mioglobin, troponin, CK – MB, D – dimer i natriuretski peptid; rezultati ovih analiza stižu za oko 15 minuta).\nTakođe u mogućnosti smo da na gasnom analizatoru odredimo sledeće analize u roku od oko 2 minuta: Na, K, Ca, pH krvi, PO2, SO2, PCO2, glikemija, laktati, hematokrit, HCO3, HCO3std, TCO2, Be ecf, BE (B).\nOvo je značajan spektar analiza, te se može reći da je u Odeljenju urgentne medicine formiran laboratorijski punkt. Osim respektabilne palete analiza koje se mogu uraditi, važan je i faktor vreme, jer za najduže 15 minuta svaki urgentan slučaj može biti kompletno obrađen.


Velika promena: Davanje krvi u Srbiji će uskoro izgledati potpuno drugačije | Vestinet.rs\nPočetna TEMA DANA\tVelika promena: Davanje krvi u Srbiji će uskoro izgledati potpuno drugačije\nZakon o transfuzijskoj medicini, čija puna primena počinje od 1. januara 2019, dok se ove godine ustrojava, prilično centralizuje celu oblast transfuzije i davalaštva, ali nadležni tvrde da ne postoji bojazan da bolnice u unutrašnjosti Srbije ostanu bez krvi.\nNaime, potpredsednik Crvenog krsta Srbije dr Milutin Mihailović objašnjava za „Blic“ da novi zakon definiše dva nivoa transfuzije. Prvi su ovlašćene službe za transfuziju koje će se baviti uzimanjem i obradom krvi i to će biti zavodi u Novom Sadu, Nišu i Kragujevcu, te Institut za transfuziju u Beogradu. Drugi nivo su opšte bolnice koje će postati banke krvi za lečenje pacijenata.\n– Ovlašćene službe za uzimanje i obradu krvi dobiće najsavremeniju opremu i PSR sistem za testiranje krvi. Jednostavno, reč je o opremi koju je moguće obezbediti za četiri najveća centra, a ne za 47 pojedinačnih bolničkih službi za transfuziju koje prosečno imaju 4.000 jedinica krvi, jer ovde govorimo o obradi i kontroli 250.000 jedinica koliko Srbija ima – kaže dr Mihailović.\n– Ovo nije izmišljen model, transfuzija na ovaj način, sem razvijenog sveta, funkcioniše i u zemljama okruženja kao što su Slovenija, Hrvatska, Makedonija, čak i Republika Srpska. Apsolutno bezbedne krvi nema, a to svedoči i nedavni „fenomen prozora“ i prenos HIV-a putem transfuzije u Vojvodini. Ovaj model, međutim, te rizike smanjuje na najmanju moguću meru – objašnjava dr Mihailović.\n– Svuda u svetu davalaštvo funkcioniše na osnovu planskog prikupljanja. Kod nas, na primer, u Vojvodini imamo višak, a na jugu Srbije manjak davalaca. Na ovaj način formiramo grupu sigurnih davalaca. Centralizuje se samo prijem, ali ne i distribucija krvi do svih bolnica u Srbiji – zaključuje potpredsednik Crvenog krsta.\n– Krv uzeta u takvim slučajevima nije odmah spremna, već mora da se obradi i testira, a taj proces traje minimum tri časa. Pre će, na primer, pacijent u Valjevu dobiti sigurnu i spremnu krv iz Instituta u Beogradu.\nSem toga, biće uveden i jedinstven informacioni sistem zahvaljujući kome će se tačno znati u kojoj najbližoj banci krvi postoji grupa koja je hitno potrebna na nekom području – kaže dr Milutin Mihailović.


Hiljade Iranaca protestuje zbog ubistva generala Sulejmanija /video/ - Sputnjik Srbija\nHiljade Iranaca protestuje zbog ubistva generala Sulejmanija /video/\n12:19 03.01.2020 (osveženo 12:27 03.01.2020) Preuzmite kraći link\nHiljade Iranaca izašlo je u petak posle molitve na ulice grada Kermana, Teherana i drugih iranskih gradova u znak protesta zbog ubistva generala Kasema Sulejmanija, zapovednika iranskih snaga „Kuds“ Islamske revolucionarne garde.\nUz povike „Smrt Americi“, Iranci su preplavili ulice Teherana noseći slike ubijenog generala.\nGeneral Sulejmani ubijen je u vazdušnom napadu koji su izvele Sjedinjene Američke Države u ranim jutarnjim satima 3. januara.\nPentagon je potvrdio da su Sulejmani i irački zapovednik milicije Abu Mahdi al Muhandis, zajedno sa još deset osoba, ubijeni u petak ujutro u vazdušnom napadu na periferiji Bagdada koji je odobrio američki predsednik Donald Tramp.\nIranski vrhovni vođa Ali Hamnei obećao je osvetu SAD nakon smrti Sulejmanija i proglasio tri dana žalosti. Predsednik Irana Hasan Rohani takođe je rekao da će se Teheran osvetiti Vašingtonu zbog ovog ubistva.\nSAD, Ubistvo, Kasem Sulejmani, protesti, Iran


NASLOVNA VESTI Stranica 256\nMAGNOHROM OČEKUJE NOVOG GAZDU\nKRALJEVO – Zastupnik državnog kapitala u Magnohromu Đorđe Kosanović izjavio je da je Magnohrom daleko od stečaja i da može da dobije strateškog partnera. Najveća šansa za prodaju bila je 2012. godine kada je...\nKRALJEVO – Fondacija SOS Dečija sela Srbija pokrenula humanitarnu SMS kampanju za prikupljanje sredstava za podršku radu SOS Dečijeg sela u Kraljevu. SOS Dečije selo u Kraljevu se sastoji iz 14 porodičnih kuća...\nKRALJEVO - Srpska pravoslavna crkva (SPC) danas slavi Preobraženje Gospodnje, praznik koji u crkvenom kalendaru i među vernicima ima izuzetan značaj. U narodu se obično kaže da je to dan kada se preobražava i...\nKRALJEVO – U okviru programa: “Pomoć Evropske unije za poplavljena područja u Srbiji“, Organizacija za poljoprivredu i hranu Ujedinjenih nacija FAO poziva mala poljoprivredna gazdinstva da se prijave za program pomoći namenjen opravku poljoprivredne...\nKRALJEVO – Radovi na sanaciji Internističke bolnice u Kraljevu, koja je teško oštećena u zemljotresu 2010. godine, trebali su da budu završeni još u februaru ove godine, ali je rok probijen, jer su u...\nGRDIČANI ČEKAJU OBEĆANU POMOĆ\nKraljevo – Iako su poplavljeni još u maju, stanovnici kraljevačkog naselja Grdica, još uvek se nisu vratili u svoje kuće koje su pune vlage. Retki su građani koji imaju novca da ih renoviraju, a...\nIMA NADE ZA VAGONDŽIJE\nKraljevo – Izjava premijera Aleksandra Vučića da se Fabrika vagona Kraljevo nalazi među 66 preduzeća za koje bi mogao da se pronađe kupac uliva dozu optimizma, kažu u menadžmentu FVK. „Treba da dostavimo naš...\nKRALJEVO – SUZBIJANJE KOMARACA NA SEOSKOM PODRUČJU Stručne službe Veterinarskog specijalističkog instituta Kraljevo, ukoliko vremenske prilike dozvole, u petak, 15.08.2014. godine, nastavljaju tretman komaraca sa zemlje na teritoriji grada Kraljeva. Tretman u period od...\nKRALJEVO – Završetak radova na vojno-civilnom aerorodromu “Morava” u Lađevcima mogli bi biti gotovi za godinu dana, a prvi avioni poleteli bi najranije krajem sledeće letnje sezone. To je rečeno na javnoj raspravi u...\nKRALJEVO - Nastavlja se tretman komaraca. Stručne službe Veterinarskog specijalističkog instituta Kraljevo, ukoliko vremenske prilike dozvole, u četvrtak, 14.08.2014. godine od 19:00 do 23:00 časa nastavljaju zaprašivanje komaraca sa zemlje na teritoriji Mataruške Banje,...\n1...254255256Stranica 256 od ukupno 256


Ovakva imena ne treba da dajete deci - Bebac.com\n28.02.2020. / Izvor: www.srbijadanas.com\nRazmislite dobro pre nego što donesete odluku\nKako će se zvati mladi naslednik ili naslednica istovremeno je i zabavan i ozbiljan zadatak roditelja pred dolazak prinove u porodicu. Mama i tata su nekad usaglašeni oko izbora, ali nekad se odluke menjaju vremenom, u zavisnosti od uticaja sredine, šire i uže rodbine, prijatelja i generalno okolnosti i trendova.\nMeđutim, svi znamo da negde kao oblak visi eventualno nezadovljstvo kod deteta svojim imenom, jer mu ono u svakodnevnom životu zadaje neke probleme.\nDa ne biste došli u situaciju da vas rođena deca proklinju zbog imena koje ste mu nadenuli, ne bi bilo zgoreg da obratite pažanju na ovih nekoliko stvari…\nIme na koje vas je prisilila porodica\nProsto, lepo je poštovati tradiciju, ali to nije mrtvo slovo na papiru. Običaji su jedno, ali se vremena menjaju, pa ako je kod vaših predaka bilo tako, ne mora da znači da je u današnjem svetu to i dalje ispravno. Arhaična imena su lepa, zanimljiva, ali umeju da budu predmet podrugivanja, pa bi vaša dete moglo da trpi određene neprijatnosti na igralištu, u školi i slično.\nImena iz filmova, serija, imena TV junaka ili poznatih\nOvo se vrlo često dešava, ali roditelji katkad ne razmišljaju da ono što je sad trend i aktuelno neće biti kroz 10 ili 30 godina. Zašto biste dete „obeležili“ zbog toga? Recimo, imena iz epskih fantastika su vrlo atraktivna, neobična, ali zapitajte se da li će se neko i koliko sećati „Igre prestola“ ili „Gospodara prstenova“?\nImena koja imaju nezgodne nadimke\nI ovo može imati neku posledicu na vaše dete, njegovo prihvatanje u društvu, mentalni razvoj… Zašto biste uopšte dali prostor za eventualno verbalno ili vršnjačko nasilje zbog podrugljivih nadimaka?\nIme koje se teško izgovara\n„Kako ste rekli, ponovite?“, „Ček, je l’ sa J ili bez J?“, „Pa kako dva ista slova jedno pored drugog, kako to da napišem na ćirilici?“... Poznate su vam ove rečenice? Greške u dnevniku, u nedajbože ličnoj karti, birokratske procedure.. Zar stvarno želite da se vaše dete celog života „bori“ za ispravno izgovoreno ili napisano ime?\nKako deca menjaju mozak majke?


Program Erazmus+ jedan od najuspešnih primera saradnje Srbije i EU - EU u Srbiji\nProgram Erazmus+ jedan od najuspešnih primera saradnje Srbije i EU\nPostignuti rezultati, planovi za naredni period i značaj obrazovanja u procesu evropskih integracija bile su glavne teme otvaranja konferencije „Saradnja Srbije i EU – Stvaranje mogućnosti za unapređenje obrazovanja kroz Erazmus+ program“ u organizaciji Fondacije Tempus.\nPrvi govornik, šef Delegacije Evropske unije u Srbiji, ambasador Sem Fabrici, ističe da obrazovanje ostaje jedan od prioriteta delovanja EU. Ističe kako u Evropi postoji pojam Erazmus generacija, koja obuhvata milione ljudi koji su prošli kroz ovaj program.\n„Ovo ulaganje u znanje, veštine i kompetencije doneće korist pojedincima, institucijama, organizacijama i društvu u celini, doprinoseći rastu i obezbeđujući jednakost, prosperitet i socijalno uključivanje u Evropi i šire. Stoga bih želeo da ponovim da se nadam da će Srbija nastaviti svoje učešće u novom programu Erazmus+ u punom kapacitetu u sledećem programskom ciklusu. Ovaj program neprocenjivo doprinosi pristupanju Srbije u odnosu na Poglavlje 26, kako u obrazovanju, tako i u oblasti politika za mlade“, ističe ambasador EU.\nIstovremeno je pozvao sve organizacije da se prijave na dva javna poziva Evrposke komisije u oblasti obrazovanja, sa ciljem ublažavanja posledica pandemije COVID 19. Konkurisanje za sredstva koja ukupno iznose 100 miliona evra traje do 29. oktobra.\nOd 2019. godine, Srbija je programska zemlja u okviru Erazmus+, jedna od šest članica koje nisu istovremeno i deo EU. Pomoćnik ministra prosvete, nauke i tehnološkog razvoja Aleksandar Jović kaže da to ministarstvo podržava aktivnosti programa koji je mnogo toga dobrog doneo obrazovnom sistemu Srbije.\n„Sada kada se prvi ciklus Erazmus+ programa završava, potrebno je naglasiti da je ovaj program bio od izuzetne važnosti za jačanje kapaciteta institucija u Srbiji, ali posebno za internacionalizaciju našeg obrazovanja kroz mobilnost nastavnika, učitelja, profesora, učenika i studenata. Ministarstvo prosvete, nauke i tehnološkog razvoja nastaviće u narednom periodu da pruža punu podršku ne samo Tempus fondaciji, nego i svim učesnicima Erazmus+ programa, svim onim pojednicima ili institucijama koji će učestvovati u novom ciklusu, i pomoći i obezbediti dodatna sredstva za veće učešće u programu“, napominje Jović.\nSaradnju u prvi plan ističe i pomoćnik ministra omladine i sporta Uroš Pribićević.\n„Partnerstvo koje su uspostavili Ministarstvo omladine i sporta, Ministarstvo prosvete, nauke i tehnološkog razvoja i Tempus fondacijom, uz punu podršku Delegacije Evropske unije, pokazalo se kao pun pogodak. Od početka sprovođenja programa, Ministarstvo omladine i sporta je nastojalo da podrži njegovu implementaciju u Srbiji kroz dodatne aktivnosti. Uz finansijsku podršku Ministarstva, kroz obuke i treninge, jačani su kapaciteti udruženja, kancelarija za mlade i organizacija u oblasti sporta za apsorbovanje sredstava“, kaže Pribićević.\nPredsednica Konferencije univerziteta Srbije Ivanka Popović kaže da je bitno da se tekovine rada u okviru Erazmus projekata, kako bi se do kraja iskoristili pozitivni efekti.\n„Nesumnjivo je veliki materijalni doprinos koji je došao kroz ojačavanje resursa koje su imali fakulteti, i korist koja je iz toga proistekla, ali čini mi se da se uvek moramo vratiti na ono što je najvažnije, a to je ljudski potencijal. Najveća vrednost Srbije jeste ljudski potencijal. Ono vreme i trud koji su uloženi u gajenje novih generacija istraživača i nastavnika je jedan od dobrih rezultata Erazmus programa“, zaključuje rektorka Univerziteta u Beogradu.\nPredsednik Nacionalnog prosvetnog saveta Radivoje Stojković poručio je da je „fascinantna umreženost i povezanost u Tempus i Erazmus+ mreži“ u kojoj učestvuje mnogo obrazovnih ustanova i institucija.\nUpraviteljka Tempus fondacije Marija Filipović Ožegović ističe da je Srbija među najuspešnijim učesnicama programa, da je određene korake preduzela u rekordnom roku, a predstavila je i mogućnosti u narednom periodu.\n„Novi program, pored svih ovih aktivnosti koje se tiču kvaliteta obrazovanja, podrazumeva i druge bitne segmente. Jedan se tiče izuzetnosti obrazovanja i povezivanje sa naukom, pre svega kroz inicijativu Evropski univerziteti, ali očekujemo i druge inicijative, i želim da čestitam Univerzitetu u Beogradu na ulasku u jednu takvu alijansu. Drugi segment programa se tiče inkluzivnosti, ali ne u onom najužem smislu, već pre o inkuzivnosti koja se tiče ekonomskih ili bilo kojih drugih prepreka za učestvovanje u programu, tako da će biti finansijskih dotacija za one kojima je sada program teže dostupan“, najavljuje Filipović Ožegović.\nErazmus+ (Erasmus+) je program Evropske unije koji obezbeđuje finansiranje projekata za saradnju u tri oblasti: obrazovanje, mladi i sport. Sedmogodišnji program sa budžetom od skoro 15 milijardi evra (14,7), Erazmus+ se sprovodi od 2014. do 2020. godine i objedinjuje nekoliko prethodnih programa – Erazmus Mundus (visokoškolsko obrazovanje), Tempus (saradnja obrazovnih institucija), Mladi u akciji (organizacije mladih) i Program za celoživotno učenje.


KAKO SU NAMJEŠTANI TENDERI ZA HERCEG TV\nZa pola godine dobila 87 hiljada KM javnog novca Privatna trebinjska Herceg televizija samo u ovoj godini kroz tri tendera inkasirala je preko 87.000 maraka javnog novca – iz kase Grada Trebinja, Elektroprivrede RS (ERS) i Hidroelektrana na Trebišnjici (HET). Iako su uslovi u tenderima bili kao pisani za nju, istraživanje “Direkta” pokazalo je da ih Herceg TV u najmanje jednom od tri slučaja, ipak, nije ispunila, odnosno da su joj neki od ugovora protivzakonito dodijeljeni\nMiljenici vlasti grade Duhovni centar, tunele, igrališta, dječije vrtiće...\nKo su najveći neimari u Istočnoj Hercegovini? Građevinske firme “Siga”, “Porobić”, “Bejat plus”, “Rad-građevinar”, “ABS sistemi” i “Herc gradnja”, zajedno sa projektantskom kućom “Kontura”, uz pomoć politike izvukle su desetine miliona maraka iz budžeta javnih preduzeća i ustanova u Istočnoj Hercegovini.\nSlučaj Jelene Danilović\nOdanost stranci nagrađena sa dva posla u javnom sektoru – istovremeno! Slučaj zaposlenja Trebinjke Jelene Danilović, kandidatkinje SNSD-a za trebinjsku Skupštinu na posljednjim lokalnim izborima, nesvakidašnji je primjer kršenja zakona. Kako „Direkt“ saznaje, Danilović ima čak dva posla u javnom sektoru.\nTV Žurnal u Trebinju (VIDEO)\nPljačka Termoelektrane Gacko je dokazana, šta sada? Nakon Srebrenice, Tuzle i Zenice prikazivanje dokumentarnih filmova TV Žurnala nastavljeno je u Trebinju gdje je prikazan film „Terma“. Film govori o sumnjivom poslovanju rudnika i termoelektrane Gacko, ali i o povezanosti čitavog slučaja sa vilom Milorada Dodika u Srbiji\nNAKON KOLAPSA BOBAR I BANKE SRPSKE\nKako su institucije izgubile 240 miliona maraka Više od 240 miliona KM javnih sredstava Republike Srpske i Brčko Distrikta blokirano je u dvije propale banke i najveći dio tog novca vjerovatno nikada neće biti naplaćen. Državne institucije, gradovi, opštine i javna preduzeća deponovale su stotine miliona KM u bankama za koje se unaprijed znalo da su rizične, rezultat je istraživanja poslovnog portala CAPITAL.ba\nReligija & Nekretnine\nPREVAGA DUHOVNOG NAD MATERIJALNIM: Crkva izbacila porodicu na ulicu! Do spora oko vlasništva je došlo zbog odluke ratnog predsjednika Trebinja, Božidara Vučurevića, da zgradu u Ulici Kralja Petra Prvog Oslobodioca pokloni crkvi, iako u to vrijeme Zakon o restituciji nije postojao\nPOŽAR U TREBINJU: Očekuje se dolazak pripadnika Civilne zaštite


Platanes Aparthotel - Krit - Grčka ostrva - avio aranžmani\nPlatanes, Rethymno 741 00, Greece Grčka\nPlatanes se nalazi u mestu Platanes, 4km od grada Retimna. Udaljen je 200m od peščane plaže blizu hotela Minos Mare 4* i Minos Mare Royal 5* a vrlo blizu je i Lidl supermarketa.Preko puta objekta je pekara i nekoliko restorana i kafića sa povoljnim cenama. Mesto je dobro povezano sa Retimnom, autobuska stanica je udaljena 100m od hotela. U neposrednoj blizini je kiosk koji radi 24h gde se mogu kupiti karte za autobus (1.3 eur karta do grada).Popularni bar „Baya beach je na 2km od hotela.\nHotel ima recepciju, bar pored bazena, bazen sa ležaljkama i suncobranima, snek bar, wifi internet i povremenu animaciju – roštilj, karaoke, Kritsko veče…\nObjekat se sastoji od 16 studija i 17 apartmana i rasporedjeni su na prvom spratu i prizemlju.. Studija mogu smestiti najviše tri odrasle osobe. Imaju opremljenu kuhinju, frižider, kupatilo sa tušem, balkon ili terasu, WiFi (besplatno),sef(uz doplatu) i klimu (uz doplatu). Apartmani mogu da prime do 4 odrasle osobe. Takođe imaju mini kuhinju opremljenu osnovnim posudjem za kratku pripremu laganih obroka uz vremenski minimalno kuvanje, frižider, kupatilo sa tušem, balkon ili terasu, sef i klimu.\nPlatanes Aparthotel se nalazi u mestu Platanes, 4km od grada Retimna.


O nama - Tepih Servis Pjur\nTepih servis Pjur je osnovan sa namerom da pruži vrhunsku uslugu pranja tepiha i nameštaja, uz striktno poštovanje postavljenih rokova i po razumnoj ceni.\nOsoblje tepih servisa Pjur je sprovedeno kroz ekstenzivnu obuku po poslednjim standardima industrije. Naši timovi poseduju znanje i iskustvo da svaku vrstu čišćenja obave vanserijski.\nGarantujemo za svoj rad\nNaše metode su oprobane godinama i garantovano pružaju rezultate. Potpuno smo sigurni u naš rad, što nam omogućava da vama garantujemo za isti.\nUz tepih servis Pjur ne morate da brinete o nedovršenom poslu, jer vam garantujemo da naša ekipa neće otići dok nisu postignuti obećani rezultati.


motociklista | Novosti.rs\nOBOREN MOTOCIKLISTA NA MIRIJEVSKOM BULEVARU: Muškarac hitno prevezen u Urgentni centar (FOTO)\nMOTOCIKLISTA je povređen večeras u saobraćajnoj nesreći koja se dogodila na Mirijevskom bulevaru u Beogradu.\n18. 06. 2022. u 23:03\nVOZAČ KARAVANA NIJE STAO NA ZNAK STOP: Novi detalji nesreće u Trsteniku, motociklista leteo preko haube\nMOTOCIKLISTA Vanja M. (20) iz Grabovca, koji je teško povređen u nezgodi jutros pre 7 sati u centru Trstenika, kretao se na raskrsnici ulicom sa prvenstvom prolaza, saznaju Novosti detalje nesreće.\n25. 05. 2022. u 09:38\nMOTOCIKLISTA POVREĐEN U TRSTENIKU: Zadobio povrede glave, hitno prebačen u kruševačku bolnicu\nMOTOCIKLISTA V. M. (20) iz Grabovca povređen je u saobraćajnoj nezgodi koja se jutros nešto pre 7 sati dogodila u centru Trstenika, saznaju "Novosti".\n25. 05. 2022. u 07:58\nTEŠKA SAOBRAĆAJNA NESREĆA KOD SKRETANJA ZA AERODROM: Motociklista oboren, leži na auto-putu\nKOD skretanja za Aerodrom "Nikola Tesla", iz pravca Beograda, dogodila se teška saobraćajna nesreća.\nJEZIVI SNIMAK IZ MARKOVCA KOD VELIKE PLANE: Nakon što je pregazio muškarca, traktorista demolirao kafanu (VIDEO)\nTRAKTORISTA S. M. osumnjičen je da je posle svađe pregazio motociklistu i demolirao kafanu u Markovcu kod Velike Plane pre nekoliko dana.\n27. 04. 2022. u 11:53\nUZEO PRAVDU U SVOJE RUKE: Dan posle - Ovde je traktorista posle svađe pregazio čoveka, pa demolirao kafanu (FOTO)\nU MARKOVCU kod Velike Plane sinoć se odigrala prava drama, kada je traktorista S.M. pregazio čoveka i tom prilikom demolirao kafanu i više vozila.\n23. 04. 2022. u 22:54\nZA ŠEST SATI 61 PRIJAVA: Poražavajući rezultati kontrole motociklista – voze i pijani, pod dejstvom droge, neovlašćeno koriste blinkere\nPRIPADNICI saobraćajne policije u Beogradu danas su, tokom akcije pojačane kontrole vozača motocikala, za samo šest sati, sankcionisali 61 vozača, od kojih su dvojica upravljala dvotočkašima pod dejstvom alkohola i jedan pod dejstvom psihoaktivnih supstanci, saopšteno je iz MUP-a.\n05. 04. 2022. u 21:17\nPODNETA KRIVIČNA PROTIV MOTOCIKLISTE: Izazvao nesreću u kojoj je teško povređeno jedno lice\nPOLICIJA će podneti prekršajnu prijavu protiv motocikliste koji je u Petrovaradinu vozio sa više od dva promila alkohola u organizmu, a pritom je izazvao saobraćajnu nesreću u kojoj je teško povređen.\n11. 03. 2022. u 13:57\nOBOREN MOTOCIKLISTA: Saobraćajna nezgoda na ulazu u Bački Petrovac\nNA ulazu u Bački Petrovac iz smera Rumenke dogodila se saobraćajna nezgoda.\n27. 12. 2021. u 20:03\nNASTRADAO MOTOCIKLISTA IZ ZEMUNA: Izgubio kontrolu, pa se zakucao u kružni tok u Novoj Pazovi\nU SAOBRAĆAJNOJ nesreći koja se dogodila sinoć na kružnom toku u Novoj Pazovi nastradao je 39-godišnjak iz Zemuna.\n17. 08. 2021. u 15:18\nSAHRANJENA MILICA MILIĆEVIĆ: Devojka tragično nastradala na Beogradskom keju danas ispraćena na večni počinak\nMILICA Milićević koja je preminula nakon strahovitih povreda koje je zadobila u saobraćajnoj nesreći u subotu uveče, sahranjena je na Novom groblju na Rumenačkom putu u Novom Sadu.\n12. 08. 2021. u 16:27\nTEŠKO POVREĐEN MOTOCIKLISTA (52) IZ SRBIJE U SUTOMORU: Saobraćajna nesreća na Jadranskoj magistrali, motorom udario u putničko vozilo\n02. 08. 2021. u 16:28\nSAOBRAĆAJNA NESREĆA NA PUTU PREMA DOBANOVCIMA: Motociklista se zakucao u automobil i prevrnuo\nDANAS se na putu iz pravca Surčina prema Dobanovcima, kod auto-puta, dogodila saobraćajna nesreća u kojoj je oboren motocikl.\n09. 07. 2021. u 18:49\n07:55 NEOBIČNA POZIVNICA NA SVADBU BALAŠEVIĆA: Gosti su morali da poštuju određena pravila (FOTO)\n07:48 NAŠI PREDLOZI: "Tip" - tiket za ponedeljak\n07:47 NAPAD NARKO PANDI U MEKSIKU: Šest policajaca ubijeno na ulici\nŠEST policajaca ubijeno je, a četvorica su ranjena u pograničnoj državi Novi Leon na severu Meksika, nakon što ih je napala narko banda, opremljena sa 10 oklopnih automobila i teškim naoružanjem.


Što se memorije tiče, Maximus V Extreme ima standardna četiri slota za maksimalnih 32 GB memorije, mada po nekim „inside“ informacijama ploča podržava i 64 GB, a jedini problem za to je dostupnost 16 GB modula. Deo „Republic Of Gamers“ specifičnosti se nalazi odmah pored memorijskih slotova, a to su par džampera i prekidača. „Power“ i „reset“ tasteri su obavezna stvar, a tu je i LED displej za dijagnostiku eventualnih problema. Maximus V Extreme poseduje i set kontakata koji služe za merenje napona svakog vitalnog dela sistema, što je veoma korisna stvar za sve revnosne overklokere. Pored toga, tu je i set DIP prekidača koji omogućavaju pojedinačno isključivanje PCI Express slotova „na živo“ u toku rada, što je korisna stvar samo pri LN2 overklokingu.\nTakođe za LN2 akcije, tu je i LN2 mod koji reguliše problem „hladnog starta“ koji se može javiti na dužim LN2 sesijama, kao poseban „LN2 slow“ mod koji je ponekad koristan u overkloking sesijama. Kao dodatna pomoć za LN2 overkloking, odmah do SerialATA portova se nalazi „SubZero Sense“ set konektora, preko kojih korisnik može da prati stanje temperature matične ploče i pod ekstremnim overkloking uslovima. Upravo ove specijalne funkcije su ono što Maximus V Extreme čine pločom koja je žestoko fokusirana na maksimalno ozbiljan overkloking.\nPored ovih specijalnih funkcija, Maximus V Extreme poseduje i „GO“ taster koji ima dve funkcije. Kada je ploča upaljena, "GO" taster aktivira neki od podešenih overkloking profila u BIOS-u, dok je druga funkcija "GO" tastera u stvari "MemoryOK" koji radi kada je ploča isključena i treba da prilagodi memorijske parametre ukoliko određena memorija odbija saradnju sa pločom. „OC Key“ dodatak koji smo upoznali sa prethodnom generacijom „ROG“ ploča prisutan je ovde, a mogućnosti su generalno iste.\nDakle, dodatak se povezuje preko grafičke karte, i to između grafičke karte i monitora, a služi da u bilo kom momentu na ekranu prikaže aktuelne parametre sistema. Pored samog praćenja stanja, „OC Key“ nudi i mogućnosti podešavanja glavnih overkloking opcija, što omogućava korisniku da „na živo“ traži i i fino podešava finalnu frekvenciju procesora u potrazi za maksimalno stabilnim radnim taktom. „OC Key“ radi tako što se postavi između grafičke karte i monitora, odnosno poveže se preko priloženog USB kabla sa „ROG Connect“ portom na I/O panelu i sa samom pločom preko još jednog kabla. Ovako povezan, „OC Key“ se aktivira preko „ROG Connect“ tastera koji je potrebno pritisnuti i držati tri sekunde, nakon čega će se „OC Key“ ekran pojaviti, bez obzira koje je „glavna slika“. „OC Key“ opcije se kontrolišu preko tastature povezane na PS/2 port kada sistem još nije podigao operativni sistem. Posebno je interesantna opcija podešavanja „OC Key“ parametara kada sistem nije upaljen, dakle, samo se pritisne ROG Connect i na ekranu će se pojaviti meni.\nKada se dođe do momenta kada je operativni sistem podginut, za kontrolisanje „OC Key“ potrebna je još jedna tastatura, jer će Windows automatski preuzeti kontrolu nad jednom tastaturom. Tada je potrebno imati jednu tastaturu povezanu preko USB porta za standardne funkcije, i jednu tastaturu povezanu preko PS/2 porta za kontrolisanje „OC Key“ opcija. Kada već pominjemo „OC Key“ i potrebu PS/2 priključka za njegov rad, možemo reći da je I/O panel, bar na prvi pogled, nešto manji i pomeren više prema sredini ploče. Dakle, na raspolaganju imamo četiri USB 2.0 porta (jedan za ROG Connect), četiri USB 3.0 porta, HDMI izlaze za potrebe integrisane grafike, standardni set audio konektora i jedan LAN priključak. Naravno, tu su i sada već obavezni „ROG Connect“ i „BIOS Reset“ tasteri, ali se pored njih nalaze još neki detalji koji na prvi pogled ostaju skriveni, te se zato sam I/O panel čini nešto manjim. Dakle, skroz u samom ćošku se nalazi mali Thunderbolt priključak, a odmah pored njega je i mesto za dodatnu „raiser“ karticu. Na ovoj kartici se nalazi WiFi i bluetooth 4.0 moduli, čime se mogućnosti Maximus V Extreme značajno proširuju. WiFi (dual band) i Bluetooth 4.0 podrška su definitivno korisne stvari, što uz Thunderbolt daje mogućnost korisniku da ne razmišlja o načinu povezivanja sa spoljnim uređajima, a pri tome će sve biti i pri maksimalnoj mogućoj brzini.\nKada je BIOS u pitanju, svaki „Republic Of Gamers“ BIOS predstavlja meku za svakog pasioniranog overklokira. Tako nije nikako iznenađenje što i BIOS na Maximus V Extreme predstavlja sam vrh BIOS tehnologije, omogućavajući korisniku maksimalnu kontrolu nad svim mogućim bitnim i manje bitnim parametrima. Kao i uvek, „Extreme Tweaker“ sekcija je glavna kada je u pitanju podešavanja vitalnih overkloking parametara, a set opcija koji se nudi je apsolutno maksimalan, što je opet i očekivano. Uglavnom, sve što je potrebno je i na raspolaganju, plus još mnogo više od toga, a kada bismo i pokušali da opišemo sve opcije koje nudi Maximus V Extreme, to bi baš potrajalo i zahtevalo jedan poseban tekst. Ipak, sama komplikovanost i detaljnost BIOS-a ne treba da uplaši manje iskusne korisnike, jer se i samo sa podešavanjem osnovnih opcija može dosta toga postići.\nTako je dostizanje nekog realnog optimuma za Ivy Bridge procesore od oko 4.6 GHz na Maximus V Extreme veoma lako i bez neke specijalne muke i zalaženja u detaljna podešavanja. Naravno, može se ići i preko toga na 4.8 GHz, pa i više, ali je potrebno i mnogo bolje hlađenje i ostale stvari, ali dobro, za to je Maximus V Extreme i namena, pa je za očekivati da korisnici koji investiraju u ovu ploču već imaju spremnu svu ostalu overkloking opremu.


PREDSTAVLJANJE FESTIVALA SINESTEZIJA U PANČEVU - Konkursi regiona\nby KR 24/10/2011 24/10/2011 038\n27. 10. 2011. u 18-23h\n18:00 h – Prezentacija Supersizeshe fanzina + sito štampa na majicama\n19:00 h – Prezentacija Synesthesia festivala\n19:30 h – Synesthesia screening\n20:00 h – Muzički program + Tagtool session: DJ Moodswinger, Felony Flats, D-Bend\nU četvrtak, 27. oktobra, u galeriji Elektrika u Pančevu po prvi put će se u Srbiji predstaviti festival “Sinestezija”, premijerno održan proteklog leta u Herceg Novom\nFestival Sinestezija je u periodu 5-12. avgusta ove godine predstavio sasvim novi format work-in-progress manifestacije na crnogorskoj kulturnoj mapi, rasute na preko 20 lokacija širom Starog grada u Herceg Novom. Oko 30 autora iz regiona trenutno aktivnih na polju street arta, elektronske muzike i graničnih područja dizajna i animacije, učestvovali su u koncertima, radionicama, grupnoj izložbi i zajedničkim intervnecijama na zidovima, stepeništima i u skrivenim kutcima mediteranskog utvrđenja. Festival je kroz promociju savremene vizuelne kulture i specifičnim bavljenjem antropološkim nasleđem Herceg Novog naišao na izrazito pozitivne reakcije kako publike i lokalnog stanovništva, tako i crnogorskih medija i šire javnosti. Velikom grupnom izložbom postavljenom na glavnom gradskom trgu Sinestezija je okupila vizuelne umetnike iz Hrvatske, Bosne i Hercegovine, Makedonije, Slovenije, Srbije i Crne Gore, i sa tog mesta se tokom 10 dana šetala atraktivnim lokacijama Herceg Novog, šireći pozitivnu energiju i predstavljajući najširoj publici proces kreativnog rada. Prvo javno predstavljanje festivala u Srbiji, u organizaciji Silent Wall Army, predstaviće domete ovogodišnjeg premijernog izdanja i svojim programom pokušati da u četvrtak , 27. oktobra, od 18 – 23 časa prenese delić atmosfere letošnje avanture u pančevačku galeriju Elektrika. Festival se ove godine već uspešno predstavljao u Kotoru i Skoplju u okviru projekta Revival of City Squares of the Balkan Cities organizacije Expeditio, kao i nedavno u Poljskoj, u okviru ICAS konferencije festivala tokom manifestacije u Krakovu. Pored predstavljanja događaja od strane organizatora (dizajn studio D-Bend i kolektiv Dis-patch) i prikazivanja opsežne foto-dokumentacije Luke Kneževića-Strike, biće upriličen i vizuelno-muzički program u kome će učestvovati Felony Flats i DJ Moodswinger (muzika), D-Bend (live animacija), kao i Fuck New Rave i Weedzor ispred Super Size She. Biće upriličene i projekcija kratke animacije, promocija fanzinskih izdanja Super Size She, kao i prilika da na licu mesta odštampate motive D-Bend i Stefana Unkovića na vašim majicama sito tehnikom.


RB Leipzig - Lyon: Analiza utakmice | Sportske Kladionice\nHome Sportsko klađenje Prognoze utakmica RB Leipzig – Lyon: Analiza utakmice\nRB Leipzig – Lyon: Analiza utakmice\nJuče je bio 50-50 dan, pošto smo fantastično tipovali utakmicu Lige Šampiona između Crvene Zvezde i Olympiakosa, ali nismo uspeli da pogodimo broj koševa na košarkaškoj utakmici Venezije i Partizan NIS. Danas smo već postavili jednu analizu, košarkaške utakmice između Unicaja Malage i Podgoričke Budućnosti, a sviđa nam se i linija na ovoj fudbalskoj utakmici gde će se u Nemačkom gradu Leipzig sastati istoimeni klub sa Francuskim predstavnikom Lyonom. Sasvim smo sigurni da nas očekuje jedna vrlo zanimljiva utakmica između dva atraktivna kluba, koji igraju napadački fudbal.\nRB Leipzig iz godine u godinu raste sve više, i slobodno možemo reći da su postali jedan respektabilan klub, ne samo u okvirima Nemačkog fudbala, nego i u Evropi. Trenutno se posle šest kola nalaze na drugoj poziciji u Bundesligi sa 13 od maksimalnih 18 bodova, samo bod manje od Bayerna iz Minhena. Ono što svakako raduje navijače ovog kluba je efikasna i lepršava igra na startu šampionata, kao i činjenica da su već igrali sa gigantom iz Minhena, te da na toj utakmici nisu poraženi. Najbolji igrači ovog kluba su svakako napadač Werner, kao i mladi Francuski defanzivac Upamecano.\nLyon sa druge strane nije dobro krenuo u novoj sezoni te se nakon osam mečeva nalaze na za njih niskoj 11 poziciji sa samo osam golova. Šta je porblem u ekipi teško je reći, ali na zadnjih pet utakmica nisu uspeli da sačuvaju svoju mrežu, a bodove su prosipali protiv manjih klubova, kao što su Amiens, Brest i Nantes. Glavni igrač ove ekipe je napadač Dembele, koji je na sedam utakmica ove sezone uspeo da zatrese mrežu na čak šest puta.\nTrener RB Leipziga, Julian Nagelsmann, ima tri igrača na koja ne može da računa na ovom meču. Povređeni su Adams (prepone), Kampl (članak), Wolf (članak), te oni sigurno neće biti na spisku igrača pred ovaj duel. Sa druge strane, trener Lyona, Sylvinho, ne može da računa jedino na Teta-a, ali on je pod znakom pitanja, te se možda i pojavi u ovom duelu.\nOve dve ekipe nisu nikada igrale između sebe te se ne može govoriti o nekim trendovima u međusobnim duelima. Međutim, evo nekoliko zanimljivih statističkih parametara. Trener domaćih je dva puta igrao protiv Lyona prošle sezone, oba puta je bilo nerešeno, 3-3 i 2-2. Lyon je izgubio 4 od prethodnih 8 duela protiv ekipa iz Bundeslige, a nikada nisu pobedili na gostovanju u Nemačkoj.\nOvde je jasno kao dan da imamo ekipu koja se nalazi u odličnoj formi i ekipu koja se prilično muči na startu sezone. RB Leipzig pod novim trenerom izgleda odlično. Nagelsmann je poznat kao odličan taktičar i motivator te smo sasvim sigurni da će znati da na pravi način predupredi opasne i brze napdače francuskog tima. Zbog svega ovoga naša je preporuka za klađenje na ovom meču da se odigra igra RB Leipzig -1ah (RB Leipzig da pokrije -1 Azijski hendikep), koja igra se plaća odličnom 2.00 kvotom u kladionici 1xBet.\nUkoliko niste sigurni šta znači ova igra, ili bilo koji drugi termin vezan za sportsko klađenje, predlažemo vam da pročitate naš članak popularnih reči i termina koji se koriste u industriji sportskog klađenja i na taj način edukujete i zabavite sebe.


“Legla’’ prva od tri zaostale plate u Gradskoj toplani, dug potrošača blizu 100 miliona\nNaslovnica Sjeverni Sandžak Novi Pazar “Legla’’ prva od tri zaostale plate u Gradskoj toplani, dug potrošača blizu...\nNovi Pazar – “Puštanjem prve, od tri zaostale plate, prema ranije postignutom dogovoru sa štrajkačkim odborom, očekujem da, danas u toku dana, bude prekinut štrajk u JKP Gradska Toplana’’, izjavio je za Sto plus njen direktor Bojan Biočanin.\nBiočanin je za naš radio rekao da nijedna firma u državi ne bi mogla da se izbori sa problemima sa kojima se Gradska toplana u Novom Pazaru suočava već treću godinu, a to su ekstremno nizak procenat naplate od korisnika i dug za energente od 150 miliona dinara.\n“Za protekle tri grejne sezone, mi smo izgubili 55 miliona dinara, samo na ime neadekvatnih cijena, odnosno, troškovi proizvodnje su za toliko bili veći od iznosa koji smo fakurisali. Ako na sve to dodamo sumu koju nismo naplatili od korisnika, a koja je veća od 90 miliona dinara, dolazimo do cifre za koju ne znam, koje bi preduzeće u državi moglo da je amortizuje. Ipak, i u takvim uslovima, bili smo prinuđeni da radimo, kao servis građana’’, rekao je Biočanin.\nOcjenjujući proteklu grejnu sezonu, on je rekao da su , svi oni kojima su instalacije bile isparavne, imali odlično grejanje, a onima koji to nisu, Toplana nije ni naplatila grejanje.


Zahtjev za odbacivanje inicijative Kluba Bošnjaka Ustavnom sudu BiH\nPoslanici Skupštine Republike Srpske (RS) zatražili su da Ustavni sud BiH odbaci zahtjev za izmjenu naziva entitetskog Ministarstva za evropske integracije i međunarodnu saradnju.\nTaj zahtjev je Ustavnom sudu podnio Klub Bošnjaka u Vijeću naroda RS. Odgovor Ustavnom sudu utvrdio je Odbor Skupštine RS za ustavna pitanja na sjednici održanoj u utorak (16. februar).\n“Odbor je utvrdio odgovor Ustavnom sudu BiH u kojem se ističe da je zahtjev neosnovan i da ga je taj sud trebao odbaciti, prije svega, zbog nepostojanja aktivne legitimacije, kao i da je meritorno neosnovan zbog pogrešnog tumačenja Ustava BiH”, saopšteno je iz Skupštine.\nZakon o republičkoj upravi RS usvojen je po hitnom postupku 6. decembra 2018. godine.\nUsvojenim odredbama tog Zakona Ministarstvo za ekonomske odnose i regionalnu saradnju promijenilo je naziv u Ministarstvo za evropske integracije i međunarodnu saradnju.\nŠta je traženo iz Kluba Bošnjaka?\nKlub Bošnjaka podnio je 11. decembra 2020. godine apelaciju Ustavnom sudu BiH sa zahtjevom za ukidanje člana 15 stav (1) tačka (16) Zakona o republičkoj upravi RS u kome se navodi da je jedno od ministarstava u Vladi Republike Srpske i Ministarstvo za evropske integracije i međunarodnu saradnju.\nČlanovi Kluba Bošnjaka zatražili su i ukidanje člana 31. istog Zakona u kome se opisuje djelokrug rada tog Ministarstva.\nKlub Bošnjaka smatra da su navedeni članovi u suprotnosti sa Ustavom BiH i da zadiru u nadležnosti institucija državnih institucija Bosne i Hercegovine.\n“Podnosioci zahtjeva pokušavaju pogrešno predstaviti da je osporenim članom Zakona o republičkoj upravi prekršen Ustav BiH u oblasti spoljne politike, gubeći iz vida da Ustav BiH definiše nadležnost entiteta za sklapanje sporazuma sa državama i međunarodnim organizacijama”, navedeno je u utorak iz Narodne skupštine RS.\nU saopštenju se ističe i da nijedna odredba Ustava BiH ne zabranjuje Republici Srpskoj da ima puno pravo da stupa u međunarodne odnose na regionalnom nivou i da održava međunarodnu saradnju.\n“Apsurdno je potenciranje i ukazivanje na promjenu naziva Ministarstva za evropske integracije i međunarodnu saradnju i uslovljavanje promjene naziva promjenom nadležnosti, jer radom Ministarstva nije narušen suverenitet ustavnih nadležnosti BiH, nego su, naprotiv, one potvrđene”, stoji u saopštenju nakon sjednice Odbora za ustavna pitanja.


Palo rukovanje: Počeo drugi sastanak Trampa i Kima (video) - 27.02.2019, Sputnik Srbija\nAmerički predsednik Donald Tramp i severnokorejski lider Kim Džong Un stigli su u prestonicu Vijetnama Hanoj na sastanak o denuklearizaciji Korejskog... 27.02.2019, Sputnik Srbija\nvesti, svet, severna koreja, vijetnam, kim džong un, donald tramp\n12:36 27.02.2019 (Osveženo: 15:20 27.02.2019)\n© AP Photo / Evan VucciAmerički predstavnik Donald Tramp i severnokorejski lider Kim Džong Un\nAmerički predsednik Donald Tramp i severnokorejski lider Kim Džong Un stigli su u prestonicu Vijetnama Hanoj na sastanak o denuklearizaciji Korejskog poluostrva.\nNakon njihovog prvog, istorijskog susreta u Singapuru prošlog juna, Tramp i Kim su najavili dogovor koji bi obavezao Pjongjang da učini napore za promovisanje potpune denuklearizacije Korejskog poluostrva u zamenu za zamrzavanje zajedničkih vojnih vežbi Sjedinjenih Američkih Država i Južne Koreje.\nNa početku drugog sastanka Tramp je izjavio da računa na uspeh samita u Hanoju.\nOn je dodao da je prvi samit u Singapuru u junu 2018. bio veoma uspešan.\n„Nadam se da će i ovaj biti jednako uspešan, pa čak i uspešniji“, rekao je Tramp.\nTramp je istakao da Severna Koreja ima „neograničene“ ekonomske mogućnosti.\n„Smatram da vaša zemlja ima neverovatan ekonomski potencijal, neograničan. Mislim da vaša zemlja ima odličnu budućnost, Vi ste veliki lider“, istakao je Tramp.\nPrema njegovim rečima, Sjedinjene Američke Države će „pomoći da se to i dogodi“.\n27 Februar 2019, 08:29\nSa svoje strane, Kim Džong Un je izrazio nadu da postizanje „izvanrednih“ rezultata samita Severne Koreje i Sjedinjenih Američkih Država.\n„Uveren sam da ćemo postići izvanredne rezultate koje svi očekuju“, rekao je Kim. Prema njegovim rečima, za postizanje ovih rezultata biće učinjeni svi napori.\nPrema navodima raznih medijskih izveštaja, osim glavne teme „denuklearizacije“, na samitu u Hanoj američki i severnokorejski lider bi mogli da potpišu mirovni sporazum o završetku Korejskog rata (1950-1953). Pre drugog sastanka Trampa i Kima, Predstavnički dom Kongresa SAD predložio je rezoluciju kojom se poziva na zvaničan završetak Korejskog rata.


Film je važan medij za učenje o ljudskim pravima | Analitika - Informativni Portal\nVažno mjesto procesu obrazovanja zauzima razvijanje kreativnosti, a u okviru projekta Mala fabrika filma UBRZAJ više od 240 osnovaca imalo je priliku da, kroz filmsku vizuru i interakciju sa vršnjacima, uči o ljudskim pravima.\nObjavljeno: 25. 10. 2019 - 16:54\nIzvršna direktorica CGO, Daliborka Uljarević, kazala je da je ideja projekta Mala fabrika filma UBRZAJ bila da ojača dobre prakse utvrđene ranijim izdanjima Festivala filma o ljudskim pravima UBRZAJ i da mladima uzrasta od 13 do 15 godina približi moderni koncept ljudskih prava.\nOna je navela i da je projekat bio okrenut „popularizaciji filmske umjetnosti i društveno angažovanog filma kod najmlađe publike“.\nKoordinatorka programa Ljudska prava u CGO, Tamara Milaš, kazala je da je Putujuća fabrika filma UBRZAJ od 26. septembra do 8. oktobra ove godine obišla osam crnogorskih opština, u kojima je predstavljeno šest dokumentarnih, igranih i animiranih filmova recentne filmske produkcije koje je gledalo i o njima diskutovalo preko 200 osnovaca. Ona je kazala i da su tokom prve polovine oktobra organizvali dva petodnevna ciklusa radionica o filmskom i medijskom stvaralaštvu u oblasti ljudskih prava, koje je uspješno završilo 40 osnovaca iz Glavnog grada.\nDržavni sekretar u Ministarstvu prosvjete, Aleksandar Mitrović naglasio je da se crnogorski obrazovni sistem permanentno mijenja i unaprijeđuje.\n„U nastavnom procesu o ljudskim pravima se uči kroz predmete Građansko vaspitanje, Zdravi stilovi života, međupredmetne oblasti poput zdravstvenog vaspitanja i obrazovanja, ali je poštovanje ljudskih prava zastupljeno i u ciljevima gotovo svih drugih predmetnih programa“, rekao je Mitrović.\nOn je kazao da važno mjesto procesu obrazovanja zauzima razvijanje kreativnosti kod mladih.\n„Upravo je jedan od ciljeva našeg kurikuluma da se kod učenika razvijaju generičke sposobnosti poput rješavanja problema, kritičkog razmišljanja, istraživačkog duha. Poenta dobre nastave jeste da ona bude raznovrsna, a film je jedno od mogućih sredstava edukacije i to veoma dobro primljeno od strane učenika“, rekao je Mitrović.\nFilmski reditelj iz Beograda, Nikola Ljuca, kazao je na panelu „Uloga društveno-angažovane umjetnosti u komuniciranju ljudskih prava“, da su djeca u razvijenim državama uključena na sve festivale koji postoje u nekom gradu, navodeći da svaki veliki festival mora da ima program filmova za mlade.\n„To su prvi koraci gdje se pravi to neko spajanje, jer tu svi gosti koji dolaze moraju da učestvuju u razgovorima sa djecom, da motivišu djecu i mlade da pričaju i razmišljaju gdje smo mi u ovom trenutku i kako vide svijet oko sebe“, pojasnio je Ljuca.\nReditelj i direktor Crnogorske kinoteke, Andro Martinović, smatra da film i muzika „djeluju direktno na nas“.\n„Naročito, ako uzmete popularnost tih umjetnosti, koliko su one rasprostranjene, koliko ljudi gleda filmove ili sluša muziku, shvatite da je njihova moć ogromna. Kroz njih se prenose određene ideje, podstiču nas na neku vrstu razmišljanja i mogu da promijene svakog ponaosob“, kazao je Martinović.\n„Film često zamjenjuje ono što je nekada bio istorijski izvor, ono što saznate iz knjiga, svjedočanstava. Mi imamo primjere da kad određeni film ispriča neku priču koja je istorijska tema taj film postaje važniji nego ono što saznate iz istorijskih čitanki. Film oblikuje tu kolektivnu memoriju“, naveo je Martinović.\nPomoćnica direktora OŠ „Pavle Rovinski“, Vesna Samardžić, rekla je na panelu „Uticaj vannastavnih aktivnosti na kreiranje vrijednosnih stavova kod mladih“, da vannastavne aktivnosti moraju obezbijediti učenicima slobodu da razvijaju svoj potencijal individualnije nego na redovnoj nastavi.\n„One su fakultativne i više zavise od motivacije učenika, ali dozvoljavaju da nastavnik, u saradnji sa učenicima osmisli nešto drugačije i tako podstakne njihovu radoznalost. Koristi od vannastavnih aktivnosti su mnogobrojne, ne samo za djecu, nego i za nastavnike, školu, roditelje, zajednicu“, navela je Samardžić.\n„Vannastavne aktivnosti podstiču razvoj samopouzdanja i samopoštovanja, ali i društvenu odgovornost kod djece, kao i empatiju, poštovanje različitosti, međusobno uvažanje“, rekla je Samardžić.\nProfesor crnogorskog jezika i književnosti u Gimnaziji „Petar I Petrović Njegoš“ u Danilovgradu, Miroslav Minić, rekao je da je prva lekcija koju predaje u prvom razredu lekcija o umjetnosti.\n„Shvatio sam ako mlade konstatno kritikujemo, ako stalno pričamo da nije to sadašnje vrijeme koje je nekad bilo, nećemo ništa promijeniti. U školi ne može da radi onaj koji ne voli mladost, ako naglo ostari i kritikuje mlade, i misli da je ovo vrijeme mnogo lošije od onoga u kojem smo mi živjeli“, naveo je Minić.\nOn se prisjetio časa kad je predavao dramu i da su mu tad učenici rekli da nikad nisu bili u pozorište.\n„Tada sam zvao Crnogorsko narodno pozorište i pitao mogu li da dobijem tridesetak ulaznica na deset rata. Oni su rekli da to nije problem, da će oni da poklone te karte jer im je cilj da imaju i novu publiku. I dan danas je ta saradnja savršena“, rekao je Minić.\nOn se prisjetio da su učenici nakon odgledane predstave „Ko se boji Virdžinije Vulf“ imali hiljadu pitanja za njega, i da su sve što je on poslije od njih tražio htjeli da poslušaju. „Svaki čas je poslije toga bio savršen“, dodao je Minić.\nNastavnik istorije u OŠ „Sutjeska“ u Podgorici, Rajko Jokanović, kazao je da su đački parlamenti, kao jedna od vannastavnih aktivnosti, način da se osnaži uloga djeca i njihovo što aktivnije učešće u svim procesima koji ih se tiču.\n„U svim osnovnim školama postoje. Uloga dječijeg parlamenata jeste da upozna djecu sa saržajem Konvencije o pravima djeteta, da promoviše i unaprijedi prava djeteta i u školi i u široj zajednici“, rekao je Jokanović.\nOn smatra da su koristi za djecu koja učestvuju u radu đačkih parlamenata to što razvijaju osjećanje samopouzdanja, navodeći da sekod njih javlja želja da nešto promijene.\nKonferencija je okupila oko 50 učesnika iz oblasti obrazovanja, umjetnosti, zatim iz institucija, civilnog sektora, međunarodnih organizacija i medija. Tokom diskusije podijeljena su iskustva dobrih praksa a bilo je i konkretnih prijedloga, poput toga da se u osnovnim školama oformi izborni predmet Dramska umjetnost.


HPE konferencija: Napred punom parom! - Smedia\nHPE konferencija: Napred punom parom!\n19.09.2016 | 13:53\nU sredu, 21. septembra u Beogradu će se održati konferencija pod nazivom Bridge to Enterprise sa motom Accelerating forward. Na ovoj konferenciji kompanija HP Enterprise će objasniti kako rešenja i usluge koje nude mogu ubrzati poslovanje kompanija u različitim sektorima, bez obzira na veličinu i stepen razvoja kompanije i pomoći joj da i u ekonomiji ideja bude ispred konkurencije.\nPobednici u hiper-povezanom svetu, u kojem se prilike pojavljuju izuzetno brzo, i nestaju još brže biće kompanije koje bez obzira na veličinu mogu prihvatiti i ostvariti dobre ideje i isporučiti vrednosti brže i bolje nego njihovi konkurenti. Današnja IT infrastruktura previše je statična, a promene zahtevaju kompleksne i dugotrajne...


Skandalozni napadi na ljude iz MMF-a\nObjavljeno: 09 oktobar 2017 . u kategoriji Republika Srpska\nOna je sinoć za RTRS rekla da će se nakon ostavke glavnog revizora Republike Srpske birati drugi revizor. "Sada treba da se premosti situacija ko će da radi taj posao do tog izbora", rekla je Cvijanovićeva i dodala da postoji propis koji kaže na koji način se može premostiti ta situacija.\nOna žali što se uopšte došlo do takve situacije kada je riječ o Glavnoj službi za reviziju i dodala da je važno obezbijediti da Narodna skupština i sve ostale institucije rade normalno i efikasno.\nOna je naglasila da bi voljela da ima više sredstava za boračke kategorije, ali da se, ipak, svake godine povećava osnovica za porodične i lične invalidnine zato što Vlada zadržava isti iznos sredstava, iako se smanjuje broj korisnika i sve se stavlja na raspolaganje tim korisnicima.\nOna kaže da treba predsjedavajućeg Savjeta ministara pitati kada će biti odgovoreno na Upitnik EU, jer je on uvijek pričao kako je Republika Srpska kriva jer nije dostavila odgovore.


Čanak: "Partizan u 'Pioniru' ima obavezu da ide na pobedu" - Sportske.net\nČanak: "Partizan u 'Pioniru' ima obavezu da ide na pobedu"\nNovi trener košarkaša Partizana Nenad Čanak kazao je da crno-beli imaju obavezu da na svakoj utakmici koju igraju na domaćem terenu idu na pobedu.\nFoto: Beta/ABA Liga/Partizan NIS/Ds\nPartizan zove navijače na oproštaj od EvrokupaVanja podsetio na Bogdanovih 123 protiv Zvezde i poručio: ''Partizan je sinonim za srpsku i jugoslovensku košarku!''Čanak: "Pamtiću ovaj dan do kraja života, ali sam sve zaboravio kad je počela utakmica"Navijači presrećni zbog promena - Ovi košarkaši će imati daleko veću minutažu kod Čanka!Ovo je odlično, Partizanov "teror" sa novim trenerom!\nPartizan je prošle nedelje smenio Miroslava Nikolića i imenovao Nenada Čanka za novog šefa stručnog štaba. Crno-beli su u prvoj takmičarskoj utakmici pod vođstvom novog trenera ostvarili pobedu, a u utorak će Čanak debitovati na evropskoj sceni.\nUprkos tome što Partizan više nema šanse da se plasira u dalji tok takmičenja u Evrokupu, Čanak poručuje da njegov tim ima obavezu da ide na pobedu na svakoj utakmici koju igra u "Pioniru".\n"Bez obzira sto smo izgubili šanse za plasman dalje u Evrokupu, Partizan u Pioniru ima obavezu da u svakoj utakmici ide na pobedu", kazao je trener Partizana za klupski sajt.\nCrno-beli u okviru pretposlednjeg kola grupne faze Evrokupa dočekuju Limož.\n"Pokušaćemo da ispravimo stvari koje su bile loše protiv MZT-a, pre svega da smanjimo prazan hod i da što duže držimo intervale igre u kojima je prisutan zadovoljavajući intenzitet u oba pravca", dodao je Čanak.\nTrener Partizana izrazio je nadu da će navijači doći da podrže ekipu iako je svestan da će mnogi sutra slave ili idu na slavu.\n"Utakmica je na dan velike slave, ali se nadam da će navijači doći da nas podrže", zaključio je Čanak.\nUtakmica 9. kola grupne faze Evrokupa između Partizana i Limoža igra se u utorak od 20 časova.\nKinezi poslali svoju ponudu, a Junajted?\nMurinjo odlučan, spremio i trampu za prvu metu!\nPogledajte Partizanove golove iz današnje provere, Pavlovićev projektil, Stojke se nije ni pomerio!


[Grčka] Τerre des hommes Hellas: Saopštenje za javnost povodom novog plana grčke vlade za rešavanje situacije migranata i izbeglica | The Child Protection Hub Jugoistočna Evropa\nNajava vlade da razmatra izgradnju i proširenje „Zatvorenih prihvatnih i identifikacionih centara“ (RIC) i zatvorenih centara za premeštanje (PROKEKA) na egejskim ostrvima kao i plan preseljenja izbeglica i migranata u ove centre, predstavlja značajan rizik za ove ljude. Novi plan takođe krši član 3 Međunarodne konvencije o pravima deteta ako zanemari održavanje standarda utvrđenih od strane nadležnih organa, posebno u oblastima bezbednosti i zdravlja.\nIscrpno istraživanje pokazalo je da pritvor pojačava pojavu depresije kod dece i izaziva simptome stresa, uključujući apetit, poremećaje spavanja, nespretnost, povlačenje, samopovređivanje, agresiju, pa čak i pokušaje samoubistava, bez obzira na uslove i trajanje pritvora. UNHCR podaci, pokazuju da su od januara 2018. deca predstavljala 36% migranata i izbeglica koji su dolazili u Grčku.\nTdh Hellas je posebno zabrinut zbog mogućeg uticaja ovog plana na decu bez pratnje i traži od vlasti da traže alternative koje štite najbolje interese sve dece koja stižu na granice. Nudi da sarađuje s vladom zajedno s drugim grupama civilnog društva, kako bi se postiglo rešenje koje se, iako priznaje političke ciljeve, zasniva na alternativnim metodama staranja, brige i slobodi kretanja, a ne na zatvoru.\nTerle des hommes Hellas poziva grčku vladu da povuče plan i preduzme pozitivne mere radi pružanja adekvatne zaštite svoj deci. Pored toga, iako pozdravljamo odluku premijera da imenuje nacionalnog koordinatora za decu bez pratnje, nedavni zakon koji predviđa da deca bez pratnje, starija od 15 godina, ne mogu da budu kategorisana kao ranjiva, isključiće 93% dece koja dolaze kao izbeglice ili migranti. Ovo će predstavljati očigledno kršenje njihovih prava i izložiće se opasnosti da budu deportovani po ubrzanim procedurama, a da njihovi zahtevi i zahtevi za spajanje porodica ne budu temeljno ispitani. Zbog toga bi grčke vlasti trebalo da preispitaju zakon i uzdrže se od tretiranja dece kao odraslih.\nŠefica Tdh Hellas-e Jezerca Tigani je izjavila: „Porodice i deca u migracijama dolaze u Grčku tražeći utočište, dok pokušavaju da pobegnu od nasilja i sukoba. U mnogim slučajevima su već pretrpeli traumu u svojoj zemlji porekla, tokom putovanja ili čak i nakon dolaska u našu zemlju. Ne bi trebalo da doprinosimo njihovoj patnji i produžimo njihovu noćnu moru."\nTerre des hommes Hellas je aktivna u Grčkoj od 2016. godine, pružajući utočište, podršku mentalnom zdravlju i psihosocijalne usluge, pravnu pomoć, obrazovanje i životne veštine deci, mladima i njihovim negovateljima, uključujući decu u pritvoru i decu koja žive na ulici, decu žrtve torture, žrtve trgovine ljudima i drugih vrsta eksploatacije, onu decu koja su preživela seksualno i rodno zasnovano nasilje i zlostavljanja. Sada implementira sveobuhvatne usluge zaštite dece u 9 otvorenih objekata za azilante na kopnu, kao i projekte za borbu protiv trgovine ljudima, za pravdu prilagođenu deci i obuku trenera iz cele Grčke o zaštiti deteta.\n*Za više informacija: melina.spathari@tdh.ch +30 6972070223


Čubrilović: Odgovor Incku u formi zaključka poslaničkih klubova - Glas Srpske\nSrna 10.05.2021 20:14\nSARAJEVO - Predsjednik Narodne skupštine Republike Srpske Nedeljko Čubrilović izjavio je da će parlament u formi zaključka odgovoriti na pismo visokog predstavnika Valentina Incka kojim je zatraženo poništavanje povelja dodijeljenih određenim licima.\n"Mi smo uložili dosta truda da adekvatno uvažimo to pismo, bez obzira što mislimo da nije upućeno na pravu adresu, da ga razmotrimo iz svih aspekata", rekao je Čubrilović.\n"Mislim da su javnost i poslanici previše vremena i truda potrošili i da se previše značaja dalo takvom pismu. Mislim da ovo nije trebalo nikome, ni visokom predstavniku, ni nama poslanicima i rukovodstvu Narodne skupštine", ocijenio je Čubrilović.\n"Vrlo je upitno da li visoki predstavnik može Narodnoj skupštini na taj način da stvara obaveze i mislim da je Narodna skupština Republike Srpske pogrešna adresa za takvo pitanje", naveo je Čubrilović za BHT.\n"Zašto bih se plašio sankcija, i to je za ljude", zaključio je Čubrilović.\nRAZGOVORI POLITIČKIH STRANAKA - PUT ZA FUNKCIONISANjE ZEMLjE\nČubrilović je istakao da je razgovor najuticajnijih političkih partija tri konstitutivna naroda u BiH put za njeno funkcionisanje, bez prethodnog prejudiciranja stava koji će na kraju razgovora da usljedi i bez uplitanja ikoga sa strane.\n"Mislim da sve najuticajnije političke stranke u sva tri konstitutivna naroda u BiH treba da učestvuju u razgovoru i da ih prihvate iskreno i otvoreno, jer samo tako možemo doći do boljih rješenja", istakao je Čubrilović.\nOn je istakao da je Republika Srpska jedini dio BiH koji organizovano nastupa u svakom segmentu svog bitisanja, jer su formirane i Narodna skupština, Vlada, institucija predsjednika, tako da sve funkcioniše, za razliku od Federacije BiH /FBiH/ u kojoj više od dvije godine vlast nije konstituisana.\n"Duže vrijeme je na nivou BiH trajalo formiranje zajedničkih organa. Gdje su tu reakcije međunarodne zajednice i visokog predstavnika i svih onih koji brinu o funkcionisanju ovakvog jednog sistema", upitao je Čubrilović.\nPrema njegovim riječima, poziv na razgovor za bolje funkcionisanje BiH je pravo rješenje za zemlju, bez presudnog uticaja međunarodnih posrednika i onih koji ovdje rade samo za lična primanja, ne vodeći računa u kavom stanju će ostaviti BiH, nakon odlaska.\n"To je problem nas koji ostajemo u BiH i zato mislim da treba naći snage i razumijevanja za jedan takav poziv, od svih političkih struktura u BiH, bez prejudiciranja kakvo će konačno rješenje biti tih razgovora, ali da oni otpočnu", ponovio je Čubrilović.\nOn je istakao da i najteži i najveći sukobi završavaju razgovorom, te da zato i u BiH treba da započnu, kako bi zemlja počela funkcionisati.\nČubrilović je rekao da u BiH treba da se radi na usvajanju standarda EU, čije zemlje su i najveći spoljnotrgovinski partneri BiH.\n"Ako se maknemo od politike, u BiH dobro funkcionišu sport, privrednici, tako da bi i političari trebalo da nađu zajednička rješenja, bez posrednika, visokog predstavnika, kako bi i građani BiH bili zadovoljniji", istakao je Čubrilović.\nPrema njegovim riječima, iz FBiH se može čuti da su Srbi "genocidaši", da je Republika Srpska genocidna tvorevina.\n"To možda odgovora i lideru SDA, možda će mu donijeti dodatne poene kod njegovog glasačkog tijela, ali to nije put za funkcionisanje BiH", rekao je predsjednik Narodne skupštine Republike Srpske.\nGovoreći o izbornom zakonodavstvu u BiH, Čubrilović je rekao da Republika Srpska odavno nije njegov problem, da izborno zakonodavstvo treba da se unaprijedi, kao i da ne mogu predstavnici jednog naroda da biraju predstavnike drugom narodu.\n"Iako se godinama ne rješava pitanje izbornog zakonodavstva u BiH, dobro je da se razgovara. Republika Srpska odavno nije problem izbornog zakonodavstva u BiH. Izborni zakon treba da se unaprijedi, možda bi trebalo mijenjati cenzus, izborne jedinice", istakao je Čubrilović.\nKada je riječ o odluci "Sejdić-Finci", on je naveo da je Republika Srpska davno rekla svoj stav o tome.\n"U FBiH treba da se donese takav izborni zakon da se zaštite svi narodi jednako, da i Srbi dobiju svoje predstavnike u federalnoj vlasti", rekao je Čubrilović i dodao da ne mogu jedni drugima da biraju predstavnike i da se računa da je nađeno rješenje za "enigmu koja se zove BiH".\n"Visoki predstavnik nikada nije bio na obilježavanju stratišta srpskom narodu ili se rijetko pojavljivao. Takvim ponašanjem, on je odavno izgubio kredibilitet kod srpskog naroda", rekao je Čubrilović i dodao da su razmišljanja o BiH kao građanskoj, ustvari, promašeni ciljevi.\nPRAVOVREMENE REAKCIJE SRPSKE NA PANDEMIJU\nČubrilović je dodao da Srpska, u poređenju sa pojedinim zemljama EU, može biti zadovoljna reakcijom na pandemiju virusa korona.\nNavodeći da su institucije Srpske, uključujući i Narodnu skupštinu, pravovremeno reagovale na pandemiju virusa korona, Čubrilović je rekao da su Srpska i BiH "vremenski oštećeni" nespretnom reakcijom EU kada je u pitanju isporuka plaćenih vakcina.\nKada je u pitanju održavanje bilateralne vojne vježbe Oružanih snaga BiH i vojske SAD, Čubrilović je rekao da je bez obzira na stav Republike Srpske o vojnoj neutralnosti činjenica da je NATO od rata prisutan na prostoru BiH.\n"Mnoge zemlje koje imaju ili preferiraju vojnu neutralnost sarađuju sa vojnom alijansom", rekao je Čubrilović i naveo primjer Srbije.\nOn je konstatovao da ne vidi ništa sporno o održavanju zajedničke vojne vježbe ako su dobre i korektne namjere, ističući da to ne bi dobrodošlo ako bi imalo za cilj posljedice po neki od entiteta ili naroda.\nČubrilović je ponovio svoj raniji stav da je ukidanje Vojske Republike Srpske i osnivanje Oružanih snaga BiH bilo greška.\n"Mi sad imamo tri paradna puka, nemamo vojske, nemamo oružane sile. Pukovi međusobno sarađuju na način kako se mora, nema tu zajedništva, ne vidim perspektive", rekao je predsjednik Narodne skupštine Srpske za BHT.\nKada je u pitanju obilježavanje Dana pobjede nad fašizmom, 9. maja, Čubrilović je istakao da je srpski narod dao veliki doprinos toj pobjedi.\n"Bojim se da je to samo vojnička pobjeda, ali da ideologija nije pobijeđena do kraja", rekao je Čubrilović.\nUpitan o najavi SDA za pokretanje inicijative za preispitivanje naziva Republike Srpske, predsjednik Narodne skupštine Srpske upozorio je da se u takvoj atmosferi ne može naprijed.\n"Naravno da imamo pravo da budemo ponosni na 9. januar i ono što je srpski narod izborio kao svoj status unutar BiH", rekao je Čubrilović, ističući da je 9. januar istorijska činjenica.\nOn je dodao da se ne osporava obilježavanje Dana Republike Srpske, ali da se osporava datum.\n"A rođendan se ne bira, to je istorijska činjenica koja se desila tog dana. I to će ostati da se obilježava dok je Republike Srpske i dok je ovakve organizacije unutar BiH", poručio je Čubrilović.\nGovoreći o odnosima sa susjednim zemljama, posebno Hrvatskom i Srbijom, Čubrilović je naglasio da postoji korektnost zvaničnika ovih zemalja koje su potpisnice Dejtonskog sporazuma, ali da bi bilo dobro da i BiH uvažava svoje susjede.\n"BiH je ugrožena od politike dijela bošnjačkih intelektualaca, njihovih izjava i izazova koji ne priliče intelektualnoj eliti", zaključio je Čubrilović.


BANJALUKA, Ministar industrije, energetike i rudarstva Republike Srpske Željko Kovačević i direktor preduzeća “Privredni preporod” Dragan Borković potpisali su danas u Banjaluci ugovor o dodjeli koncesije za korištenje mrkog uglja i bentonita na ležištu “Lješljani”, opština Novi Grad, saopšteno je iz resornog ministarstva.\n“Potpisivanjem ugovora započeće realizacija projekta vrijednog 23,5 miliona KM koji predviđa zapošljavanje 150 novih radnika”, rekao je Kovačević.\nKovačević očekuje da će ova investicaja znatno uticati na privrednu aktivnost opštine Novi Grad i biti podsticaj za nova ulaganja “Privrednog preporoda” u Republiku Srpsku.\nPrema njegovim riječima, obaveza koncesionara, prema potpisanom ugovoru, je da uradi potrebnu dokumentaciju, te izgradi rudarske i druge potrebne objekte za početak rada u jasno definisanim rokovima.\n“Koncesionar se obavezao da će izraditi projektnu dokumentaciju za eksploataciju i nabaviti opremu u roku od 35 mjeseci, a nakon toga, u roku od još mjesec, otpočeti i sa eksploatacijom”, rekao je Kovačević.\nPotpisivanju ugovora, u prisustvu vlasnika “Privrednog preporoda” Olega Burlakova, prethodila je uplata jednokratne naknade za koncesiono pravo za eksploataciju mineralnog resursa u iznosu 225.000 KM. Srna\nTagovi: koncesijaljesljanitopvaznozeljko kovacevic


Home / Ekologija / Akademija cirkularne ekonomije otvorena u Privrednoj komori Srbije\n10. Septembra 2018. AdminLeave a Comment on Akademija cirkularne ekonomije otvorena u Privrednoj komori Srbije\nPrivredna komora Srbije, u saradnji sa centrom Cirekon i uz podršku EIT Climate-KIC i UNDP projekta “Lokalni razvoj otporan na klimatske promene”, pokreće Akademiju cirkularne ekonomije. Akademija je namenjena polaznicima iz malih i srednjih preduzeća, sa ciljem da unaprede kvalitet i povećaju efikasnost procesa rada u svojim kompanijama, dajući pritom doprinos privrednom razvoju Srbije i i zaštiti životne sredine.\n„Privredna komora je početkom rada Akademije cirkularne ekonomije ušla u program transfera znanja, posebno ka malom i srednjem sektoru preduzeća, kako bi se ista pripremila za energetsku i ekološku tranziciju, a sve u cilju jačanja konkurentnsti na regionalnom i svetskom tržištu. Zahvalni smo svim našim partnerima – centru Cirekon, EIT Climate-KIC i UNDP projektu “Lokalni razvoj otporan na klimatske promene”, zahvalni smo kompanijama koje su prepoznale važnost ovog pilot projekta i sa velikim optimizmom gledamo u 2019. godinu kada planiramo novi program Akdaemije“, izjavio je Siniša Mitrović, savetnik predsednika Privredne komore Srbije.\n„Cirkularna ekonomija je u osnovi kreiranje našeg novog investicionog ciklusa koje ima za plan da u narednih nekoliko godina u oblasti upravljanja otpada i otpadnim vodama investira više milijardi eura. Direktni benefiti su otvaranje novih radnih mesta, umanjenje opterećenja na životnu sredinu i prelazak na čiste tehnologije ponovnim iskorišćavanjem resura koji su se do sada odlagali na deponije“, rekao je Slobodan Perović pomoćnik ministra zaštite životne sredine.\n„Prelazak sa koncepta upravljanja otpadom na koncept cirkularne ekonomije je put za ekonomski razvoj“, rekao je Žarko Petrović, UNDP programski analitičar, vitalni razvoj. “Uvođenjem cirkularne ekonomije, uz dugoročno ulaganje u sirovinsku i energetsku efikasnost, zamenu fosilnih goriva obnovljivim izvorima energije i smanjenje emisije gasova sa efektom staklene bašte, doprinosi se realizaciji globalnih ciljeva održivog razvoja i ispunjavanju nacionalnih obaveza preuzetih Sporazumom iz Pariza o klimatskim promenama“, dodao je Petrović.\nAkademija počinje sa radom u petak, 7. septembra 2018. u prostorijama PKS – Privredne komore Beograda, a obuka će trajati mesec dana. Nastava će biti organizovana petkom popodne i subotom, a predavači su domaći i međunarodni stručnjaci u oblasti cirkularne ekonomije.\nPrivredna komora Srbije, zbog velikog interesovanja, uvrstiće program obuke cirkularne ekonomije u redovan program Poslovne akademije PKS.\nU izradi je i novi okvir za poboljšanje materijalne efikasnosti u proizvodnji kroz unapređenje direktive o ekodizajnu, a biće obuhvaćen i čitav životni ciklus proizvoda. Postojeći zahtevi eko dizajn direktive biće dopunjeni merama koje produžavaju životni vek proizvoda, poboljšavaju mogućnosti ponovne upotrebe komponenti i recikliranog materijala i podstiču upotrebu već iskorišćenih i recikliranih komponenti u proizvodima. “Lokalni razvoj otporan na klimatske promene” (http://inovacije.klimatskepromene.rs/) je petogodišnji projekat koji ima za cilj da se, kroz partnerstvo javnog, privatnog i civilnog sektora, podrži razvoj projekata koji imaju za cilj da se smanje emisije gasova sa efektom staklene bašte i lokalne zajednice u Srbiji učine otpornijima na promene klime. Projekat sprovodi Ministarstvo zaštite životne sredine, uz podršku Programa Ujedinjenih nacija za razvoj (UNDP) i finansijsku podršku Globalnog fonda za životnu sredinu (GEF). Partneri na Projektu su Delegacija Evropske unije u Republici Srbiji, Vlada Kraljevine Švedske, Vlada Švajcarske i nacionalni partneri poput Fonda za inovacionu delatnost i Stalne konferencije gradova i opština.\nFoto: Siniša Mitrović PKS, govornik u provom redu s leva na desno Žarko Petrović UNDP, Slobodan Perović Ministarsto zaštite životne sredine, Dušan Stokić PKS


Stevanović podržao rad ZZ ‚‚Svrljižanka'' - Knjaževačke novine\nDobro došli » Stevanović podržao rad ZZ ‚‚Svrljižanka“\nPredsednik SO Svrljig Nebojša Antonijević i zamenik predsednika SO Knjaževac Igor Stevanović\nOva zadruga postoji već nekoliko godina i jedna je od većih u regionu.\nStevanović kaže da je poljoprivreda fabrika pod vedrim nebom i da je neophodno ulagati u poljoprivrednu proizvodnju i u podsticaj poljoprivrednih proizvođača, odnosno poljoprivrednika uopšte.\nOpština Knjaževac ima veliku šansu da napreduje kada je u pitanju poljoprivreda. Imamo zaista dobar teren i plodno zemljište i to trebamo iskoristiti. Trudićemo se da sa komšijama iz Svrljiga negujemo dobru saradnju i da zajedno, gde god je to moguće, unapredimo poljoprivrednu proizvodnju i plasman poljoprivrendih proizvoda, kaže Stevanović.\nStevanović se nakon Skupštine sastao sa predsednikom SO Svrljig Nebojšom Antonijevićem kako bi razgovarali o razvoju poljoprivrede knjaževačkog i svrljiškog kraja i unapređenju poljoprivrednih kapacitete dveju opština.\nInače, na današnjoj sednici skupštine ZZ ‚‚Svrljižanka“ izabrano je novo rukovodstvo i zadati su novi ciljevi udruženja.\nIgor Stevanović, Knjaževac, Poljoprivreda, Skupština, Zamenik predsednika SO Knjaževac\nPrevPrethodnaMini festival: Delimo planetu sa Egiptom\nSledećaZavršeno Svetsko prvenstvo u paurliftingu u KnjaževcuNext\nxx pub says:\n26.09.2016. at 07:05\nIgore uzmi i posavetuj se sa ljudima koji ulazu stvarno velike pare u razvoj poljoprivrede. Nisam siguran,ali mislim da se za poljoprivredu u toj opstini odvaja oko 10% od ukupnug budzeta sto je najvise u celoj Srbiji. Dobro su prepoznali gde mogu napredovati i to maksimalno unapredjuju.


Obilježena godišnjica prvih žrtava NATO bombi u Srpskoj\n10.09.2018 09:03 | ATV\nBrat i sestra Radmila i Radenko Galinac su među prvim žrtvama NATO bombardovanja u Republici Srpskoj. Prije 23 godine, vraćali su se iz Pala prema Vojkovićima, sa pomena nastradalom bratu, kada su stradali od NATO rakete. Borislav Kondić, komadant Treće sarajevske pješadijske brigade bio je u autu sa Galincima.\n“Nismo mogli da nađemo Radu Galinac, ja sam uspio da dođem do Radenka, vidio sam da je u teškom stanju i u međuvremenu je stigla pomoć, a treći put je nadletio taj isti avion i pošto više nije imao raketa, on je na nas pucao topom, da bi potvrdio da smo svi nastradali,” rekao je Kondić.\nSa Radenkom Galincem u istoj četi bio je Staša Košarac. Kad se god spomene napredak BiH prema NATO-u sjeti se stradanja svog ratnog saborca i njegove sestre, ali i na hiljade nedužnih civila. Zato se bori da se ispoštuje odluka Narodne skupštine Srpske o vojnoj neutralnosti i tu ne smije, kaže, da bude političkog kopromisa sa Sarajevom.\n“To dovoljno govori i o našim emocijama, a pogotovo o emocijama prema NATO snagama, a sa druge strane vidljivo je danas postoje tendencije da neki političari iz Federacije BiH, ali nažalost i iz Srpske su i dalje naklonjeni prema NATO-u. To je vidljivo kroz nepoštovanje o rezoluciji o vojnoj neutralnosti od strane Mladena Ivanića, s obzirom na činjenicu da kao član Predsjedništva BiH nije zaustavio nikakve aktivnosti za vojnu vježbu na Manjači i korišćenje aviona A10, ti isti koji su bombardovali i porodicu Galinac,” rekao je Košarac, šef Kluba SNSD-a u PD PS BiH.\nŽrtve NATO bombardovanja uskoro će dobiti svoj datum koji će biti uvršen u značajne istorijske dane Republike Srpske. Svoj dan ima Treći sarajevski pješadijski puk kada se na vojničkom groblju “ Mali zejtinlik “ okupljaju i odaju počast za 500 stradalih saboraca.\n“Svi smo bili jedan za sve, svi za jednoga, naša maksima je bila “umri i idi, ali izdajnik nemoj biti”, i zato bi preporučio da koji su god izdajnici da se ovdje ne poklanjaju žrtvama i da ne skrnave ove prave borce, sa prve linije, rekao je Čedomir Šućur, demobilisani borac Treće sarajevske pješadijske brigade.\nU Istočnom Novom Sarajevu, Treća sarajevsko pješadijska brigada trebala bi da dobije i svoju ulicu. U toj opštini uskoro će biti podignut i spomenik ubijenoj srpskoj djeci iz Sarajeva.


Tursku za deset meseci posetio skoro 41 milion stranih turista | TRT Srpski\nTursku za deset mese...\nTursku za deset meseci posetio skoro 41 milion stranih turista\nTursku je tokom deset meseci 2019. posetilo 40.719.786 stranih turista što je porast od 14,47 posto u odnosu na isti period prošle godine.\nMinistarstvo kulture i turizma saopštilo je, kako je prema statističkim podacima za period januar-oktobar 2019., najviše posetilaca bilo iz Rusije, Nemačke i Velike Britanije, a slede Bugarska i Iran.\nBroj posetilaca iz Ruske Federacije povećan je za 16,94, Nemačke 11,8, a Velike Britanije 13,16 posto.\nU oktobru Tursku je posetilo 4.291.574 turista, što je za 14,28 posto više u odnosu na isti period prošle godine.\nU desetom mesecu najviše posetilaca bilo je iz Ruske Federacije, a slede Nemačka, Bugarska, Velika Britanija i Iran.\nAntaliju, jednu od najpopularnijih turističkih desetinacija, za deset meseci posetilo je 14,1 miliona ljudi.\nIstanbul se našao na drugom mestu, a grad na Bosforu posetilo je 12,7 miliona stranih turista.\nTagovi: turizam , turisti , Turska


“Parkirano” 2.000 neispravnih vozila - Glas Srpske\nMilijana Latinović 18.06.2019 12:07\nBanjaluka - Policajci u Republici Srpskoj lani su na vanredni tehnički pregled uputili 2.630 vozila, a zbog neispravnosti 2.008 četvorotočkaša isključeno je iz saobraćaja.\nPrema podacima Ministarstva unutrašnjih poslova RS od ukupnog broja vozila poslatih na vanrednu kontrolu, 2.068 je bilo neispravno, a 245 vozača je odbilo da vozilo podvrgne vanrednom tehničkom pregledu.\n- Ukoliko vozač odbije da vozilo podvrgne vanrednom tehničkom pregledu ili se tokom kontrole potvrdi neispravnost zbog koje je vozilo upućeno na tehnički pregled, nadležni organ isključiće to vozilo iz saobraćaja i privremeno oduzeti i zadržati potvrdu o registraciji dok se navedene neispravnosti ne otklone i ispravnost vozila potvrdi na novom tehničkom pregledu - pojasnili su u MUP-u.\nČlan Upravnog odbora Asocijacije stanica za tehničke preglede vozila RS Ilija Šerbedžija ističe za “Glas Srpske” da je na vanrednim tehničkim pregledima lani završilo malo automobila, ako se uzme u obzir da je prosječna starost vozila u Srpskoj 17,2 godine.\n- Vanredni tehnički pregledi pokazuju da su najčešće neispravni kočioni i sistem za upravljanje te svjetlosna signalizacija vozila - istakao je Šerbedžija.\nKomentarišući činjenicu da i dalje ima stanica za tehnički pregled koji te kontrole samo fiktivno obavljaju, Šerbedžija ističe da se tome neće stati u kraj sve dok ne bude uveden video-nadzor u stanice za tehnički pregled.\n- Kada se sve bude odvijalo pred kamerama, suzbićemo te malverzacije. Ovako se u opasnost dovode i vozač i svi učesnici u saobraćaju jer potvrdu da je ispravno dobija vozilo koje nije ni pregledano - upozorio je Šerbedžija.\nDa bi mnogo više vozila trebalo biti poslato na vanredni tehnički pregled saglasni su i u Agenciji za bezbjednost saobraćaja RS, navodeći da onaj ko upravlja tehnički neispravnim vozilom “glavu nosi u torbi”.\n- Neispravno vozilo predstavlja opasnost ne samo za onoga ko njime upravlja, već i za sve ostale učesnike u saobraćaju - istakao je direktor Agencije za bezbjednost saobraćaja RS Milija Radović.\nDodao je da se u teškim saobraćajnim nesrećama u kojima su automobili u velikom procentu uništeni ne mogu vršiti vještačenja da li su bila tehnički ispravna, te je s toga teško govoriti u kom procentu je tehnička neispravnost uzrok saobraćajne nesreće.\nMinistarstvo saobraćaja i veza RS je u saradnji sa Asocijacijom stanica za tehničke preglede vozila RS, Stručnom institucijom za tehnički pregled vozila i Privrednom komorom Srpske pred početak školske godine lani sprovelo preventivnu akciju vanredne kontrole tehničke ispravnosti autobusa. U informaciji o sprovođenju Strategije bezbjednosti saobraćaja u 2018. godini navedeno je da su u toj akciji pregledana 273 autobusa, a neispravnost je utvrđena na 81 vozilu. Najveći broj neispravnosti odnosio se na kočioni sistem, uređaje za osvjetljavanje i svjetlosnu signalizaciju.


RTCG - Radio Televizija Crne Gore - Nacionalni javni servis :: Region :: Srbi se "tukli" zbog majice od 500 dinara\nOTVOREN H&M 29. 08. 2013. 14:54 >> 14:55 4\nSrbi se "tukli" zbog majice od 500 dinara\nHiljade Beograđana stajalo je jutros u redovima ispred tržnog centra Delta siti, kako bi bili među 300 sretnih dobitnika vaučera od 1.500 dinara (oko 15 eura) na otvaranju prodavnice čuvene modne kuće H&M.\nBeogradski Telegraf je javio da su se građani gurali i laktali, i mladi i stari.\n„Guraju se i laktaju i mladi i stari, i muškarci i žene. Red od nekoliko hiljada ljudi protegao se do ceste, a tik uz njega su i kola Hitne pomoći", piše Telegraf.rs.\nTaj portal javlja da su prvi kupci stigli u pet ujutro, a jako obezbjeđenje potrudilo se da nema ulaska preko reda.\nMladići i djevojke koji su stajali u redu oduševljeni su dolaskom ove švedske modne marke u Srbiju.\n"Dosadilo mi je da idem u Beč da bih kupio pantalone H&M, bez kojih jednostavno ne mogu da funkcionišem. Ovo je prava stvar za Srbiju! Dovođenje baš ovog Šveđanina u Srbiju. Živjela Srbija", rekao je jedan od onih koji su stajali u redu.